Novi potresi u Institutu za kardiovaskularne bolesti u Sremskoj Kamenici\nLekari koji godinama ne dolaze na posao primaju plate, a plaćaju se i oni koji rade na klinikama u inostranstvu, priča dr Kovačević.\nDr Dragan Nikolić, koji je dobio opomenu pred otkaz, rekao je da su mu nepoznate osobe dolazile kući i pretile članovima porodice\nNOVI SAD - Sukobi u Institutu za kardiovaskularne bolesti u Sremskoj Kamenici dovedeni su do tačke usijanja u kojem sindikalna organizacija najavljuje štrajk, a direktor Instituta Ninoslav Radovanović piše otkaze lekarima.\nRazličiti problemi i afere potresaju ovu zdravstvenu ustanovu već duže vreme, a povod za poslednju su otkazi dati profesoru Pavlu Kovačeviću i hirurgu Aleksandru Milosavljeviću i "opomena pred otkaz" dr Draganu Nikoliću. U rešenjima piše da lekari ne ispunjavaju stručne kriterijume, ali oni, kao i njihove kolege, smatraju da pravi razlozi otkaza nemaju nikakve veze sa strukom.\nU Institutu sve zakonito?\nNaši pokušaji da čujemo i drugu stranu priče, odnosno odgovor doktora Radovanovića na optužbe, nisu u potpunosti uspeli. Sa našim novinarom je razgovarao načelnik Odeljenja za pravne i opšte poslove Ivan Stipić, koji kaže da je u postupku davanja otkaza u potpunosti ispoštovana zakonska procedura.\n- Direktor ustanove ima pravo da kaže koji lekari mu ne trebaju u timu, a oni da se žale sudu ukoliko smatraju da su njihova prava prekršena. Niko ne kaže da oni nisu dobri lekari, već da nisu dobri za ovu ustanovu. Možda će oni u nekoj drugoj ustanovi biti uspešniji. To je isto kao kad bi vaš urednik za vas rekao da mu ne odgovarate u radu, a vi onda pređete u neku drugu redakciju i tamo se pokažete kao odlični - navodi Stipić. On nije želeo da ulazi u medicinski aspekt priče, a navode o pretnjama je ocenio kao gluposti. On je rekao da takve priče ne zaslužuju pažnju, a pogotovo im nema mesta u novinama.\n- Nikada nismo opomenuti za stručne propuste, niti smo bili akteri disciplinskih postupaka. Problem je u pismu koje smo nedavno uputili ministru zdravlja, pokrajinskom premijeru i resornom sekretaru. U njemu smo upozorili na probleme u Institutu i pozvali ih da reaguju. Postoji zakonska procedura po kojoj se utvrđuje lekarska stručnost, koja nalaže formiranje stručne komisije, što ovde nije bio slučaj. Umesto nezavisne komisije, našu navodnu nestručnost je utvrdio sam direktor, koji se sveti zato što kritikujemo način na koji vodi ustanovu - navodi dr Milosavljević.\nDoktor Kovačević kaže da su tenzije među zaposlenima velike i da ova ustanova više nije u stanju da sama reši probleme. On smatra da se Institut urušava, da posledice trpe pacijenti, a da su na meti direktora oni koji na to ukazuju.\n- Problemi nastaju pravljenjem paralelne privatne bolnice u Sloveniji, gde direktor boravi po dve-tri nedelje mesečno, a za to vreme našom ustanovom upravlja telefonom. On ne dozvoljava da pacijenti, pa i najurgentniji, budu uneti u operacionu salu bez njegovog odobrenja, čak i kada je odsutan. Imamo lekare koji godinama ne dolaze na posao a primaju plate, plaćamo i one koji rade na klinikama u inostranstvu. Mladi lekari ne idu na stručna usavršavanja, nemamo nikakav planski razvoj, a kada sam na to ukazao doktoru Radovanoviću, on mi je rekao: "Kardiohirurgija, to sam ja" - priča dr Kovačević.\nOtpušteni lekari tvrde da su već duže vreme izloženi pretnjama i pritiscima direktora Instituta i njemu bliskih ljudi. Kažu da je prećeno i njihovim porodicama, zbog čega je jedan od njih suprugu i dete odveo iz Novog Sada. Doktor Nikolić navodi da su mu pretili i nepoznati razbojnici koji su upali u njegovu kuću.\n- Uzrok problema je doktor Radovanović koji je izgubio sve kriterijume i proglasio se svevišnjim. U periodu 1999. do 2000, kada on nije radio, Institut je postigao najbolje razultate. U vreme bombardovanja, bez Radovanovića, imali smo stopu mortaliteta od svega 0,8 odsto, što je rekord u našoj ustanovi, a ona je u aprilu bila čak 15 odsto. Protiv Radovanovića je podneta krivična prijava za nesavesno lečenje koje je za posledicu imalo smrt četiri pacijenta i proneveru 15 miliona evra, a niko ništa ne preduzima - tvrdi dr Nikolić.


Antunić sebe vidi u napadu Radničkog 1912 i naredne sezone - www.025.rs\nwww.025.rs / SOMBOR / Antunić sebe vidi u napadu Radničkog 1912 i naredne sezone\nLetnju odmor između dva prvenstva, napadač Radničkog 1912 Igor Antunić provodi u krugu porodice, koja je od nedavno brojnija jer je dobio sina Konstantina. Brzonogi strelac smatra da mu ovakav vid opuštanja najviše prija i da dobro dođe nakon naporne sezone, koja je okončana prošle subote osvajanjem trećeg mesta na tabeli Srpske lige Vojvodina.\n-Ova polusezona je bila žestoka. Igralo se 38 prvenstvenih susreta i odigrali smo kup utakmice, tako da će nam ovaj odmor dobro doći, naglašava Antunić koji smatra da je treća pozicija na tabeli mogla biti bolja, ali da je loš početak sezone ostavio traga. -Osećam da smo mogli više i da smo pojedine bodove olako gubili. Sada smo videli kako ne treba raditi i šta nam je činiti u novom prvenstvu.\nUz ime Igora Antunića vezuju se 16 prvenstvenih pogodaka i 12 asistencija, što je doprinelo da bude prvi strelac Radničkog 1912.\n-Na tom učinku moram da zahvalim treneru Dušanu Jevriću, koji je imao poverenja u mene i pružio mi priliku da se dokažem, kao i saigračima bez kojih ne bih uspevao da pogađam mreže protivničkih golmana. Kolektivnim zalaganjem se može mnogo toga uraditi i takav pristup obavezama često biva nagrađen. Setimo se duela sa prvakom Mladosti kada smo došli do pobede u poslednjim trenucima i na taj način dokazali da posedujemo određen kvalitet i da nismo slučajno treći na tabeli, reči su Antunića.\nRadnički 1912 ne krije ambicije u vidu da od starta novog prvenstva krene u pohod na prvo mesto. Gde sebe vidi Antunić i da li je to realno?\n-Klub je vrhunski organizovan i vode ga ljudi koji znaju šta rade. Uslove koje su stvorili mnogi srpskoligaši verovatno da nikada neće imati. Oni brinu o svakom detalju počev od opreme pa do stvaranja idealnih uslova za rad i odigravanje utakmica. Naš Gradski stadion je prelepo mesto koji isunjava sve uslove za utakmice saveznog ranga takmičenja, pa zašto ne iskoristiti sve te povoljnosti i realne mogućnosti grada, tvrdi prvi strelac tima i dodaje: Sebe naravno da vidim u klubu koji gaji ovakve planove. Da nam se želje i ambicije ne poklapaju ne bih bio u Radničkom 1912. Zar postoji nešto lepše od učešća u istorijskim uspesima kluba iz svog grada?\nŽelje su jedno, ali se mora postaviti pitanje hoće li Radnički 1912 imati dovoljno jak sastav da konkuriše za naslov prvaka?\n-Snaga našeg kluba je u tome što se zna ko šta radi i ko ima kakva zaduženja. Nije moje da komentarišem niti da određujem sastav. Za to su zaduženi treneri, a moja je obaveza da redovno treniram, maksimalno se pripremim i uvek pružim sve od sebe. Tako moramo svi da razmišljamo, a ubeđen sam da će rezultat doći kao posledica odanog rada, kategoričan je Antunić, prošle godine izabran za najboljeg igraša somborske opštine, koji ne zaboravlja da pozdravi sve veći broj navijača: Jedva čekam da sve ovo prođe i da se na tribinama nađu navijači sa kojima ćemo lakše krčiti put ka vrhu tabele. Verujem da će ih iz kola u kolo biti sve više i da ćemo uživati u dobrim igrama i pobedama.


HeriTag – Centar za istraživanje i promociju kulturnog nasleđa Šta je ReAnimacija Spomenika? – HeriTag\nProjekat ReAnimacija Spomenika u fokusu ima tri sremska sela Jarkovce, Putince i Golubince i njihove zaštitne znakove letnjikovac grofovske porodice Pejačević, nemačku neogotičku crkvu i dvorac Šlos. Sva tri spomenika imaju zanimljivu i bogatu istoriju (povezani su sa značajnim istorijskim ličnostima iz nacionalne i svetske istorije, poput Betovena, Karađorđa, grofa Petra Pejačevića, kraljice Marije Karađorđević), ali su izuzetno ugroženi i klinički su mrtvi, a mi želimo da ih (re)animiramo. Da bi smo to uspeli u svakom mestu ćemo formirati spasilačku ekipu. Radićemo sa decom u osnovnoj školi i kroz edukativne radionice ćemo ih obučiti da postanu doktori za nasleđe, a onda ćemo zajedno sa njima pristupiti ozbiljnom poslu spašavanja spomenika. Deca će kroz radionice učiti, na način prilagođen njihovom uzrastu, o svim fazama upravljanja kulturnim nasleđem, od njegovog istraživanja, preko vrednovanja, zaštite do interpretacije i prezentacije. Završna faza radionica ćese fokusirati na osmišljavanje konkretnih programa, kreativnih interpretacija i načina animiranja publike za svaki spomenik ponaosob, a njihovu realizaciju će sprovesti sama deca uz našu pomoć. Projekat je inspirisan projektom Saveta Evrope „The School Adopts a Monumnet“ i prilagođen idejama, uslovima i potrebama naše sredine i lokalnih zajednica sa kojima radimo.


Program Evropske unije za lokalni razvoj - deset miliona evra za unapređenje infrastrukture - East Side portal\nObjavljeno: 28. april 2018.\nRazvojni program EU PRO objavio je 4 javna poziva za unapređenje infrastrukture u 99 lokalnih samouprava u regionima Šumadije i zapadne Srbije i južne i istočne Srbije za koje je Evropska unija (EU) izdvojila 10 miliona evra. Putem javnih poziva lokalne samouprave će imati priliku da osmisle i realizuju projekte koji se odnose na unapređenje javne i poslovne infrastrukture, kao i izradu planske i tehničke dokumentacije.\nKroz poziv za unapređenje javne infrastrukture Evropska unija će sa preko 5,2 miliona evra podržati izgradnju i rekonstrukciju javnih objekata, obrazovnih, zdravstvenih i ustanova socijalne zaštite.\nLokalne samouprave će konkurisanjem na poziv za unapređenje poslovne infrastrukture, vredan 3,7 miliona evra, imati priliku da kroz opremanje industrijskih zona, tehnoloških parkova, ili turističkih destinacija privuku nove investicije.\n300.000 evra je predviđeno za finansiranje izrade tehničke dokumentacije za projekte poslovne infrastrukture, kojima se stvaraju uslovi za infrastrukturno opremanje lokacija za realizaciju novih investicija biće otvoren godinu dana.\n“Evropska unija, kroz EU PRO program i objavljene pozive, potvrđuje podršku Srbiji i ravnomernijem razvoju regiona, sa posebnim osvrtom na unapređenje konkurentnosti lokalnih samouprava” izjavio je šef Delegacije EU u Srbiji, ambasador Sem Fabrici.\nekonomija\tNegotin\tkonkurs\tEvropa\tEvropska unija (EU)


IJZ: 606 novopozitivnih, 41 novi slučaj u Ulcinju – TVTeuta\nPrej tvteuta15:08 26 Februar 2021\nLaboratorije Instituta za javno zdravlje Crne Gore, druge javne i privatne laboratorije koje se bave dijagnostikom infekcije novog koronavirusa su tokom jučerašnjeg dana završile analizu i Institutu dostavile rezultate za 2281 uzorak na novi koronavirus, među kojima je 606 pozitivnih slučajeva.\nNajviše novooboljelih ima Podgorica, čak 202 nova slučaja, slijede Nikšić sa 102 i Herceg Novi sa 43 nova slučaja, dok je u Ulcinju registrovan 41 novi slučaj. Sedam pacijenata preminulo je od posljedica kovida, i to dva iz Podgorice, i po jedan pacijent iz Nikšića, Bijelog Polja, Kotora, Bara i Cetinja, od kojih je najmlađi imao 58, a najstariji 74 godine.\nUkupan broj trenutno aktivnih slučajeva COVID-19 u Crnoj Gori iznosi 8619, dok je u Ulcinju aktivno čak 346 slučaja. Stopa kumulativne incidencije u Ulcinju iznosi 1416 oboljelih na 100 hiljada stanovnika.


PCVesti - Nova verzija softverskog rešenja iz Fujitsua\nNova verzija softverskog rešenja iz Fujitsua\nby newsmasteron 28.05.2009\nKompanija Fujitsu Technology Solutions predstavila je novu, pristupačnu verziju softverskog rešenja „x10sure”, koja i malim i srednjim preduzeća omogućava da ostvare visoku dostupnost sistema, kao alternativu posedovanju skupih rešenja poput rezervnih servera u klasterima.\nTreća generacija „x10sure 3.0” omogućava brojne koristi od virtuelizacije servera – bez izlaganja riziku domino efekta u vidu pada mnogobrojnih virtuelnih mašina sa otkazom jednog fizičkog servera.\nRešenje je prihvaćeno u praksi, najpre zbog pogodnosti konsolidacije okruženja fizičkih i virtuelnih servera u dinamičke infrastrukture, kao i podesnosti da standardizuje i racionalizuje IT operacije i automatski obezbeđuje kontinuitet poslovanja u preduzećima.\nU Srbiji su trenutno najreprezentativnije instalacije u velikim distributerskim kućama, kompanijama MDInternational (MDI) i DIS, dok je u regionu Jugoistočne Evrope rešenje implementirano u preko 60 kompanija različitih profila i veličine IT-a odeljenja.\n|Search: Find More About Nova verzija softverskog rešenja iz Fujitsua|\nE-trgovina 2009 u aprilu na Paliću\nPanasonic 3 najnovije LED serije sa pozadinskim osvetljenjem\nReforma propisa i informacione tehnologije\nNadzorni sistem za kretanje svih automobila


Skupština bez kvoruma, sednica nije održana - Portal Drina Press\n12. marta 2021. 12. marta 2021. Službe\nSjednica Skupštine opštine Bratunac danas nije održana zbog nedostatka kvoruma. Sjednici na kojoj su odbornici trebali raspravljati o budžetu opštine za tekuću godinu i promjeni naziva jedne od ulica, prisustvovalo je 11 od ukupno 25 odbornika, koliko broji skupštinski saziv.\nPrema riječima predsjednika Skupštine Radislava Jovanovića, odredjena grupa odbornika opstruiše rad skupštine i ne želi da učestvuje u donošenju važnih odluka koje se tiču svih gradjana opštine Bratunac.\nIstog je mišljenja i načelnik bratunačke opštine Srdjan Rankić koji kaže da odredjena grupa odbornika zarad svojih ličnih interesa za koje se bore, danas nije prisustvovala sjednici.\n“Njima nije važno što danas nismo usvojili budžet Opštine i što će se to odraziti na sve korisnike budžeta“, izjavio je Rankić i dodao da će od svih političkih partija tražiti da se njihovi predstavnici ponašaju odgovorno prema gradjanima i da učestvuju u radu skupštine.\n“Ukoliko se ovakva situacija ponovi, nemam dilemu da pozovem gradjane Bratunca da ponovo izadju na izbore, a Skupština ukoliko nastavi sa ovakvim radom biće raspuštena“, naglasio je Rankić.\nS druge strane zamjenik načelnika opštine Bratunac Branislav Trišić kaže da je partija (Ujedninjena Srpska) kojoj on pripada ispoštovala sve dogovore sa predstavnicima parlamentarnih stranaka, koje su prije dva mjeseca formirale većinu i konstituisale lokalnu vlast. Kao razlog nedolaska odbornika na skupštinu Trišić navodi, inicijativu Ujedinjene Srpske za promjenu naziva jedne ulice u ulicu “9. januar“.\nNaredna sjednica SO Bratunac trebalo bi da bude održana naredne sedmice.\nU Bratuncu izgradnja i adaptacija 65 stambenih objekata


Termoelektrana Ugljevik 3 i dalje ne ispunjava ekološke standarde\nSekretarijat Energetske zajednice prešao je na drugi korak u postupku rešavanja spora protiv Bosne i Hercegovine zbog njene neusaglašenosti sa zahtevima Direktive o proceni uticaja na životnu sredinu, a u vezi sa termoelektranom Ugljevik 3.\nU svom obrazloženom mišljenju, Sekretarijat je zadržao stav da procedura procene uticaja na životnu sredinu, koji bi imala planirana termoelektrana Ugljevik 3 u Republici Srpskoj, nije obavljena u skladu sa onim što predviđa acquis za zaštitu životnu sredinu Energetske zajednice.\n„Postupak izdavanja dozvola nije uspeo da u potpunosti odgovori na sve direktne i indirektne uticaje projekta, kao i na njegov mogući prekogranični uticaj, kako to zahteva Direktiva o proceni uticaja na životnu sredinu. Objašnjenja koja su data u dva odgovora vlasti Bosne i Hercegovine nisu bila dovoljna da bi se otklonila zabrinutost koja je iskazana u uvodnom dopisu Sekretarijata“, navodi se u obrazloženom mišljenju.\nObrazloženo mišljenje je drugi korak u postupku za rešavanje sporova koji je pokrenuo Sekretarijat u skladu sa članom 90 Ugovora o Energetskoj zajednici.\nOd Bosne i Hercegovine je zatraženo da otkloni razloge nepoštovanja propisa u roku od dva mjeseca.\nU zavisnosti od odgovora članice, Sekretarijat može da podnese slučaj Ministarskom savetu kako bi doneo odluku o usklađenosti Bosne i Hercegovine sa propisima Energetske zajednice.\nU obrazloženom zahtevu, Sekretarijat traži odluku Saveta o neispunjavanju obaveze članice iz Ugovora o energetskoj zajednici. Pre donošenja odluke, Savetodavni komitet mora da da mišljenje o obrazloženom zahtevu Sekretarijata.\nTagovi: acquis, Direktiva o proceni uticaja na životnu sredinu, elektrana, Energetska zajednica\nPočetna » Vesti » Životna sredina » Termoelektrana Ugljevik 3 i dalje ne ispunjava ekološke standarde


Sud FBiH naložio novo suđenje za slučaj "Vranica"\nVrhovni sud Federacije BiH uvažio je žalbu Kantonalnog tužilaštva Mostar na oslobađajuću presudu Kantonalnog suda u Mostaru, kojom su od optužbe za krivično djelo ratni zločin protiv civilnog stanovništva i ratnih zarobljenika, oslobođeni Željko Džidić, Mate Aničić, Ivan Škutor i Erhard Poznić, saznaje RTM iz svojih izvora.\nFederalni Vrhovni sud je naložio i da se novi glavni pretres održi pred potpuno izmjenjenim vijećem. Podsjetimo, sudsko vijeće Kantonalnog suda u Mostaru donijelo je 16. juna prošle godine oslobađajuću presudu u slučaju četverice mostarskih Hrvata, optuženih za ratni zločin nad civilima i ratnim zarobljenicima iz zgrade "Vranica", u kojoj je bila smještena Komanda 4. korpusa Armije RBiH.\nPredsjedavajući Sudskog vijeća Kantonalnog suda u Mostaru Slavko Pavlović je tada Željka Džidića, Matu Aničića, Ivana Škutora i Erharda Poznića, oslobodio optužbe, uz obrazloženje da Tužilaštvo nije dokazalo nijednu od tačaka, po kojima je tužilaštvo teretilo optužene.\n"S obzirom na to da je Tužilaštvo u toku suđenja izmjenilo optužnicu, te ovu četvoricu teretilo da su izdavali naređenja, a ne lično počinili zločin, nalazimo se u situaciji u kojoj nemamo izvršioca krivičnog djela. Optužnica im se ne može staviti na teret, jer se ne zna kome su izdavali naređenja", rekao je Pavlović.\nPorodice stradalih nezadovoljni su bili takvom presudom Suda. Oni su u više navrata ukazivali i tvrdili da su postojale neispravnosti u procesu, uključujući i uticaj na svjedoke.\nNeuobičajene su bile završne riječi Predsjedavajućeg Sudskog vijeća Kantonalnog suda u Mostaru, koji je tada rekao da je kroz ovaj proces utvrđeno da su učinjeni zločini. "Međutim, Sudsko vijeće u ovom sudskom postpuku nije ubijeđeno onim što je optužba izložila", rekao je predsjedavajući Sudskog vijeća.\nKo je odgovoran za navedeni zločin, pravosudni sistem još nije utvrdio. U isto vrijeme, odgovorni za zločine, slobodno hodaju ulicama Mostara.


Predsednik Vučić u radnoj poseti Parizu | Predsednik Republike Srbije\n17.07.2018. - 22:41\nPredsednik Republike Srbije Aleksandar Vučić boravio je danas u radnoj poseti Parizu, gde se u Jelisejskoj palati sastao sa predsednikom Francuske Republike Emanuelom Makronom.\nPredsednik Vučić je, obraćajući se na konferenciji za štampu, nakon sastanka sa predsednikom Makronom, rekao da je sa francuskim kolegom razgovarao o bilateralnim pitanjima, prijateljstvu dveju zemalja, ali i o dijalogu Beograda i Prištine, i da je od francuskog predsednika dobio podršku za pronalaženje kompromisnog rešenja sa Albancima na Kosovu.\n"I to ne samo da sačuvamo mir za godinu ili dve, već za trajni mir, da bismo se koncentrisali na ekonomski napredak", istakao je predsednik Vučić i zahvalio predsedniku Makronu što i Srbija i ceo naš region ponovo gledaju u Pariz, u Francusku.\n"Francuska je danas mnogo značajnija za naš region i celu Evropu nego što je bila u nekom ranijem periodu. Ja sam otvoren čovek i govorim šta mislim. Čestitam što je vratio Francusku na mesto koje joj pripada u Evropi i svetu", naglasio je predsednik Srbije i istakao da je sa francuskim predsednikom postigao visok stepen saglasnosti o ključnim pitanjima – očuvanju mira i stabilnosti, zajedničkom traženju rešenja i gledanja u budućnost, kao i značajnoj ulozi Francuske u tome.\nPredsednik Vučić je rekao da ekonomska saradnja Srbije i Francuske napreduje i da francuska preduzeća zapošljavaju više od 11.000 radnika u Srbiji. On je dodao da trgovinska razmena Srbije i Francuske iz godine u godinu raste, a da će ove godine preći milijardu evra.\nPredsednik Francuske Republike Emanuel Makron je zahvalio predsedniku Vučiću na pozivu da dođe u Srbiju 11. novembra i podsetio na dugotrajno i iskreno prijateljstvo i savezništvo dve zemlje, koje je posebno potvrđeno u Velikom ratu.\n"Zaboravili smo koliko smo bili bliski, a zajedno smo oslobodili Srbiju 1918. godine. Dali ste mi danas neka dragocena dokumenta, a to stvara novu obavezu između nas. Danas smo opet zajedno, mislim na zajedničke misije u Maliju, Libanu", naveo je francuski predsednik i dodao da će Francuska i dalje podržavati Srbiju na njenom putu ka članstvu u EU, a u okviru toga i u rešavanju najosetljivijih pitanja.\n„Želim da Francuska pomogne Srbiji. Srbija je, inače, pokazala da je pouzdan partner u oblasti bezbednosti i migracija. Delimo istu volju za stabilnost regiona, suverenitet svakoga i sposobnost koju ima svaka zemlja u regionu da ne poklekne pred uticajem iz inostranstva. Stabilnost evropskog projekta je važna, a to podrazumeva i stabilnost Balkana, gde je naročito važna uloga Srbije“, zaključio je predsednik Makron.\nPariz, 17. jul 2018.


Niška televizija » AI: Srbija i Makedonija na udaru emigrantske krize\nAI: Srbija i Makedonija na udaru emigrantske krize\nObjavljeno 07.07.2015. 09:54\nLONDON – Najveći pritisak emigrantske krize u Evropi trpe Srbija i Makedonija što je posledica propale emigrantske politike Evropske unije, a hiljade izbeglih sa Bliskog istoka i Severne Afrike suočava se sa patnjama i zloupotrebama na putu preko Balkana prema EU i njihova ljudska prava grubo su narušena, ocenjeno je u izveštaju „Amnesti internešenela“ (AI).\nHiljade izbeglica, azilanata i migranata, uključujući decu, putuje opasnom rutom preko Balkana gde trpe nasilje, zlostavljanja i iznude od vlasti i kriminalnih bandi, sramotno napušteni od azilantskog sistema EU, zbog čega ostaju u Makedoniji i Srbiji u klopci bez zaštite, navedeno je u najnovijem izveštaju AI.\nPrekršaji protiv emigranata i izbeglica u Makedoniji, Srbiji i Mađarskoj doprinose sve većem broju ugroženih ljudi ostavljenih na cedilu u pravnom vakuumu širom Balkana, a Srbija i Makedonija postale su „slivnik“ za poplavu izbeglica i migranata koje u EU izgleda niko neće da primi, stoji u izveštaju AI.\nSituacija je pogoršana guranjem nazad ili deportacijom na svakoj granici, uskraćivanjem pristupa azilu i putovanjem ka EU rutom koja nije bezbedna i legalna.\nIzveštaj je zasnovan na podacima koje su prikupile četiri istraživačke misije u Srbiji, Mađarskoj, Grčkoj i Makedoniji od jula 2014. do marta ove godine i na osnovu 100 razgovora sa emigrantima.\nBroj privedenih zbog ilegalnog prelaska granice između Srbije i Mađarske povećan je 2.500 odsto u odnosu na 2010. godinu (sa 2.370 na 60.602) a trasa koju izbeglice najviše koriste vodi morem iz Turske u Grčku, a zatim dalje kroz Makedoniju i Srbiju do Mađarske.\nAI navodi da su emigranti izloženi nasilju na svom putu, kao i da moraju da podmićuju carinike i policiju, od koje dobijaju ucene i batine.\nPrema ispovesti jednog od emigranata granična policija Srbije u blizine granice sa Mađarskom tražila je od njegove grupe po 100 evra za prolaz dalje, zapretivši da će ih vratiti ukoliko ne budu hteli da plate.\nIzbeglica iz Avganistana posvedočio je da je njegovu grupu makedonska policija batinama potisnula nazad u Grčku i da su tom prilikom tukli i njegovog sina od 13 godina.\nNeki od sagovornika AI tvrde da su potisnuti preko makedonske granice više od 10 puta, a drugi da su bili meta napada bande koja im je pretila noževima.\nAI ocenjuje da su usled nedelotvornog sistema azila, pojedinci koji podnose zahtev za azil u Srbiji i Makedoniji suočeni sa ozbiljnim preprekama, ističući da je tokom prošle godine u Makedoniji odobren azil za 10 osoba, a u Srbiji samo za jednu.\nObeshrabreni sporom procedurom za obradu zahteva za azil i pretrpanim i neodgovarajućim smeštajem velika većina emigranata nastavlja prema Mađarskoj, gde se dalje krše njihova ljudska prava.\nMeđutim, samo 240 osoba je dobilo azil u Mađarskoj tokom prošle godine, što je zanemarljivo malo u odnosu na broj podnetih zahteva.\nOni koji ne žele da traže azil u Mađarskoj, deportuju se u Srbiju i ne dozvoljava im se pristup drugim državama EU.\nSve veći broj emigranata i izbeglica koji prelaze balkanski put posledica je šireg neuspeha emigrantske politike EU nad kojom Srbija i Makedonija nemaju nikakvu kontrolu.\nSrbija i Makedonija treba da urade mnogo više na poštovanju prava emigranata i izbeglica, ali je to nemoguće odvojiti od šireg pritiska protoka izbeglica i emigranata u EU i kroz EU i propalog sistema migracije u EU.\n„Budući da sve veći broj izbeglica, azilanata i emigranata postaju zarobljenici u balkanskoj ničijoj zemlji, pritisci na Srbiju i Makedoniju se gomilaju“, zaključeno je u izveštaju uz napomenu da se ovi problemi mogu rešiti samo izmenama na širem planu emigrantske politike EU.\nOd 1. januara do 22. juna, prema podacima AI, u Italiju je stiglo 61.256, a u Grčku 61.474 emigranata, dok je većina od 21.000 onih koji su u prošloj godini stigli na Balkan, došla iz Sirije, Iraka, Avganistana, Egipta, Eritreje, Nigerije, Somalije, Sudana i Tunisa.\nTanjug, 07 Jul 2015 07:12\nFoto Tanjug, I. Ličina (ilustracija)\nU SB UN samo britanski predlog rezolucije o Srebrenici\nEUROTURS INTERNATIONAL U SVOJOJ PONUDI UVRSTIO NIŠ I NIŠKU BANJU https://t.co/pOhpsOCde7 https://t.co/QJhXs2jTh3 22 hours ago


RTV Puls | OSUDE BOMBAŠKOG NAPADA NA RTK\nOSUDE BOMBAŠKOG NAPADA NA RTK\nBEOGRAD, 23.avgust - Kancelarija za Kosovo i Metohiju najoštrije osuđuje bombaški napad na Radio-televiziju Kosova, u okviru koje rade redakcije na albanskom, srpskom i drugim jezicima.\n„Novinari i mediji ne smeju biti meta ni u jednom oružanom ili političkom sukobu, a sinoćni napad zaslužuje najglasniju osudu javnosti i institucija“, navodi se u saopštenju Kancelarije za KIM.\n„Organizatori i izvršioci ovog napada hitno moraju biti identifikovani kako bi se svima onima čiji je cilj destabilizacija prilika na Kosovu i Metohiji uputila jasna poruka da oni koji žele da destabilizuju region nemaju podršku političkih elita.\nU atmosferi ekspanzije političkog i verskog ekstremizma na Kosovu i Metohiji, međunarodne institucije, kao i privremene institucije samouprave u Prištini, moraju uložiti dodatne napore kako bi se očuvala krhka regionalna stabilnost“, piše u saopštenju Kancelarije dostavljenom RTV Puls.\nTači osudio napad na RTK\nPredsednik Kosova Hašim Tači oštro je osudio sinoćnji napad na Radio Televiziju Kosovo ocenivši da se radi o napadu na slobodu govora.\nPredsednk Tači je ocenio da se radi o kriminalnom aktu, i pozvao nadležne da rasvetle slučaj. Tači je rekao da napad na RTK predstavlja napad na mišljenje, govor i slobodne medije. On je pozvao predstavnike političkih partija da ne linčuju medije, već da štite slobodu govora.\n“Snažno osuđujem sinoćnji kriminaln napad, eksplozvnom napravom, na RTK. Ovaj napad na javnu radio-televiziju je napad na mišljenje, govor i slobodne medije. Pozivam sve predstavnike i političke partije da u svojim nastupima ne linčuju medije, već da štite slobodu govora. Pozivam nadležne državne organe da rasvetle ovaj slučaj i odgovorne za ovaj gnusni kriminalni čin izvedu pred lice pravde”, napisao je Tači na FB profilu.\nNapad na RTK osudila Vlada Kosova\nVlada Kosova je oštro osudila napad eksplozivnim sredstvom na Radio Televiziju Kosova počinjen sinoć pod nerazjašnjenim okolnostima.\nVlada Kosova smatra da je ovo napad na slobodu govora i na sve kosovske medije. Vlada poziva nadležne državne organe da rasvetle ovaj slučaj i izvedu pred pravosuđe počinoca i podstrekača ovog suludog čina, navodi se u saopštenju.\nVlada, takođe, poziva sve predstavnike i političke subjekte da ne etiketiraju, napadaju i linčuju javne i privatne medije, u funkciji poštovanja i zaštite slobode govora.\nStojanović: Saznati motive napada\nZamenik premijera Kosova, Branimir Stojanović ocenio je danas da je opšta bezbednost, pa i bezbednost medija na Kosovu, na nezadovoljavajućem nivou. On je povodom sinoćnje eksplozije ručne grabate u dvorištu Radio Televizije Kosova, istakao da je ovaj slučaj prvo crvena lampica za policiju, a potom i za sve bezbedonosne strukture.\n“Zaista je neophodno da se što pre pronađu oni koji su to uradili, kako bi predupredili stvaranje atmosfere u kojoj novinari mogu da rade svoj posao, da mogu slobodno da izražavaju svoje mišljenje", rekao je Stojanović i dodao da je jako važno saznati šta su motivi ovog napada.\n"Meni oni (motivi) nisu poznati, ali je vrlo važno da policija obavlja svoj posao kako bi dobili epilog tog napada, da ne bude pritiska na medije i da oni mogu da rade svoj posao”, izjavio je Stojanović tokom današnjeg obilaska rasadnika paulovnije u Gračanici, čije formiranje i opremanje je podržala Kancelarija za zajednice.\nUNMIK osudio napad na sedište RTK\nSpecijalni izaslanik generalnog sekretara Ujedinjenih nacija na Kosovu Zahir Tanin osudio je napad na prostorije Radio-televizije Kosova (RTK) u Prištini.\n"Napadi te vrste nikad nisu opravdani i samo štete budućnosti Kosova", istakao je Tanin, navodi se u saopštenju UNMIK-a.\nTanin je apelovao da se počinioci tog napada izvedu pred lice pravde i obećao punu podršku UNMIK-a u istrazi tog incidenta.\nU dvorište sedišta RTK u Prištini je u ponedeljak kasno uveče bačena ručna bomba, saopštila je sinoć kosovska policija, a odgovornost za taj napad preuzeli su aktivisti koji protestuju protiv planiranog sporazuma o demarkaciji sa Crnom Gorom, javlja Rojters.\nPredajnici u dvorištu RTK su blago oštećeni, ali nema žrtava i emitovanje programa nije bilo prekinuto, rekao je danas neimenovani policijski zvaničnik, prenosi britanska agencija.\nZa napad ručnom bombom na RTK odgovornost su preuzeli aktivisti koji žive u blizini granice sa Crnom Gorom, kako je navedeno u pismu koje su danas objavili kosovski mediji.\nIsta grupa je saopštila da je, takođe, ispalila granatu na kosovski parlament pre dve nedelje, pri čemu nije bilo žrtava, navodi Rojters.\nOEBS: Neprihvatljiv napad na javni servis\nMisija OEBS-a na Kosovu je osudila napad na RTK ocenivši da su takvi napadi neprihvatljivi, i predstavljaju napad na društvo i slobodu informisanja.\nPortparol OEBS-a Senad Šabović izjavio je za RTK2 da ova misija osuđuje napad na javni servis Kosova, istakavši da je nasilje protiv medijskih institucija neprihvatljivo.\n“Obavešteni smo o tom incidentu, još nisu poznati svi detalji ali izgleda kao napad na RTK. OEBS snažno osuđuje napad. Javni televizijski servis je jedna od najznačajnijih institucija u svakom društvu i bilo kakvo nasilje protiv jedne takve institucije je neprihvatljivo”, rekao je Šabović dodavši da je neprihvatljivo da se bilo kakvi ciljei sprovode agresijom i nasiljem.\nOn je rekao da misija OEBS-a apeluje na policiju da istraže ovaj incident. Generalno, rekao je Šabović, glavna preporuka je da se policija i istražni organi ozbiljnije bave bilo kakvim incidentima uperenim protiv novinara i medija.\n“Smatramo da su novinari i da su mediji institucije i osobe od javnog značaja, smatramo da bilo kakav napad na njih znači i napad na društvo, na slobodu informisanja i misija OEBS-a je mišljenja da policija i pravosudni organi treba da posvete posebnu pažnju”, rekao je Senad Šabović.\nŠef Misije OEBS-a na Kosovu, Žan-Klod Šlumberže, i predstavnica OEBS-a za slobodu medija Dunja Mijatović, najoštrije su osudili sinoćni napad na prostorije Radio televizije Kosova zahtevajući da počinioci što pre budu privedeni pravdi.\n"Ja sam užasnut napadom na RTK u vreme kada je još uvek bilo ljudi koji rade unutar zgrade. Čini se da je u pitanju čin zastrašivanja i ja ga najoštrije osuđujem. To je napad na važnu javnu ustanovu i na slobodu izražavanja", rekao je Šlumberže i pozvao nadležne da što pre rasvetle ovaj napad.\n"Pozivam organe zadužene za sprovođenje zakona da što pre istraže ovaj slučaj i privedu počinioce pred lice pravde", dodao je on.\nPredstavnica OEBS-a za slobodu medija Dunja Mijatović, osuđuje napad na slobodne medije I kosovsko društvo u celini zahtevajući hitnu istragu.\n"Ovo je jasan napad na slobodne medije i na društvo u celini, i ja ga najoštrije osuđujem. Verujem da će ovaj incident biti brzo i temeljno istražen"\nEksplozivna naprava bačena je kasno sinoć u dvorište RTK –a, u blizini emisionih antenna, ali, na sreću niko nije povređen. Istraga je u toku.\nEU na Kosovu osuđuje napad na RTK\nRTK je važna nacionalna ustanova osnovana od strane i za ljude na Kosovu. Napad na nju je pretnja slobodi izražavanja i interesima građana Kosova.\nKancelarija EU na Kosovu / Specijalni predstavnik EU izražava zabrinutost zbog ovog, već drugog oružanog napada na javne ustanove u poslednjih nekoliko nedelja. Apelujemo na sve da se suzdrže od izražavanja neslaganja na bilo koji način koji šteti imovini ili može uzrokovati štetu po živote ljudi.\nPozivamo nadležne institucije da pronađu počinioce i izvedu ih pred lice pravde, tako da se spreči svaki takav pokušaj u buduće, navodi se u saopštenju.\nAmbasada SAD: Napad na RTK napad na demokratiju Kosova\nAmbadasa SAD osuđuje sinoćni napad granatom na prostorije Radio Televizije Kosova, kao još jedan napad na demokratiju Kosova i teško postignutom napredtku ka evro-atlanskim integracijama.\nMala, bezlična grupa je sada dodala još jedan napad na slobodu medija u nizu njenih napada na demokratske principe i evro-atlanske vrednosti.\nKosovo je bolje od ovoga. Američka ambasada u potpunosti podržava napore institucija vladavine prava na Kosovu da se istraže ovi zločini. Mi smo uz narod Kosova suprostvaljajući se onima koji bi radije koristili taktike terorizma pre nego taktike slobodnih, demokratskih naroda, navodi se u saopštenju ambasade.\nUdruzenje i Unija Crnogoraca Kosova\n“Rucna granata koja je bacena sinoc na RTK od strane anonimne grupa gradjana iz Rugove zbog njihovog protivljenja da se ratifikuje sporazum o demarkaciji granice sa Crnom Gorom, kukavicki je i kriminalni cin. Taj gnusni cin sacice primitivaca u suprotnosti je sa mentalitetom i kulturom autenticnih albanaca sa tih prostora. Oni su sramota rugovljana i cjelokupnog albanskog naroda, jer je taj necivilizacijski postupak daleko od cojstva i junastva koje vjekovima krasi muskarce iz tih krajeva.\nNasilnici koji su preuzeli odgovornost za napad na RTK zbog umisljenosti da im drzava navodno oduzima njihove planine i zemlju, na direktan nacin, a zarad licnih interesa urusavaju temelje sopstvene drzave. I ne samo temelje sopstvene drzave, oni su spremni zarad licnih interesa bez obzira sto nijesu u pravu, da uniste buducnost svoje i djece svih gradjana Kosova, ali i naruse dobrosusjetske odnose sa Crnom Gorom i stabilnost i mir u regionu.\nStoga apelujemo na institucije Kosova da pokaze snagu drzave i nedozvole da bande koje se sluze nasiljem, nastave da siju strah i zastrasuju, novinare, obicne gradjane, ali i poslanike.\nZelimo da vjerujemo da ce nasilnici koji su bacilli rucnu bombu ubrzo biti uhapseni i privedeni pravdi. Na taj nacin bi se poslala jasna poruka da niko nije jaci od drzave i da se drzava nemoze ucjenjivati, niti usporavati procesi koji su u interesu Kosova, regiona i strateskog cilja pune evroatlanske integracije”, navodi se u saopštenju predsednika Udruzenja i Unije Crnogoraca Kosova Slobodanu Vujičića.\nUdruženje novinara Kosova osudilo napad na RTK\nUdruženje novinara Kosova osudilo je bombaški napad na RTK, zatraživši od Policije Kosova i drugih nadležnih institucija da hitno istraže slučaj i pronađu odgovorne.\nOvo je kriminalno delo i zato je neophodno kazniti počinioce, saopštilo je Udruženje.\n“U napadu su naše kolege novinari mogli da stradaju, jer su u trenutku eksplozije bili na radnom mestu, ali na sreću nije nije povređen. Cilj ovakvih napada je da izvrše pritisak i zaplaše novinare, ali bezbednosne institucije ne treba to da dozvole”, saopšteno je.\nPredsednik ovog Udruženja Škeljćim Husenaj je u izjavi za RTK2 pozvao policiju da preduzme sve neophodne mere kako bi počinioci ovog incidenta što pre bili pronađeni.\n“Na osnovu informacija kojima mi raspolažemo je da niko od radnika nije povređen. Ovaj napad je tendencija da se stvori nesigurnost unutar javnog servisa, upućujemo poruku kolegama novinarima da i dalje obavljaju svoje novinarske zadatke nepristrasno”, kazao je on.


Bildstudio Vam može ponuditi moćan softver koji vam može omogućiti postavljanje online izdanja vaših novina, magazina, radio ili TV stanica. Osim tekstova sa naslovima, podnaslovima i fotografija, možete postaviti reklame, oglase, zaštićeni deo za pretplatnike, kao i arhivu.\nOsim osnovnog modula koji daje veliki broj opcija, možemo vam ponuditi i dodatne module kao što su: RSS Syndication modul, menadžer banera, menadžer dokumenata, forum, blog, komentarisanje tekstova, foto galerija, povezivanje na druge baze podataka i sl.\nOvakav jedan sistem je odličan iz više razloga:\n-Za velike i male medije (izaberite samo one module koji su vam potrebni)\n-Jednostavan je za korišćenje\n-Podržava verzije stranica za štampu\n-Povećava mogućnost zarade od reklamiranja\n-Pravi je način da popularišete svoj medij\nOvakav CMS sistem omogućava organizaciju, kontrolu i upravljanje nad velikim i izmenjivim grupama web materijala, u koje spadaju dokumenti, slike i drugi multimedijalni sadržaji. Za razliku od statičkih prezentacija, CMS sistemi omogućavaju lake izmene i nadgledanje velike količine podataka poštujući vremenski sled događaja. Za upravljanje ovakvim sistemom nije potrebno napredno znanje već osnovno upoznavanje sa jednostavnim interfejsima za administriranje koje poseduje ovakva aplikacija.\n· Automatizovani šabloni: Standardni vizuelni šabloni se moguautomatski dodeliti svom postojećem sadržaju, kao i sadržaju koji će se tek unositi a da pritom buduće izmene u vizulenom izgledu prezentacije neće uticati na postojeći sadržaj.\n· Setovi za nadogradnju: Gotovo sve prezentacije bazirane na CMS-u imaju mogućnost nadogradnje različitim komponentama, modulima i plug-in dodacima koji se mogu integrisati u prezentaciju u bilo kom trenutku.


Na javi je osećaj da je neko zalutao i da se izgubio, vrlo implikativan i zastrašujuć, te stvara neki i vid nesigurnosti, straha, strepnje ili bojazni od nevolja ili neprilika, te težnju da se pronađe spas i da se ostvari povratak na „pravi put“ i da se uspešno povrati svest o realnosti i sigurnost u sebe ili u svoje potencijale i mogućnosti.\nSanovnik i sanjarica – tumačenje i značenje sna – šta znači sanjati da si zalutao?\nIako nije toliko čest, san u kome neko vidi da se izgubio i da je zalutao, veoma je neprijatan i baš strašan, te označava potrebu da se neko promeni, da se popravi i da pronađe svrhu i želju u sebi, da se ostvari i da se vrati na „utabane staze“, koje su sigurne i koje su prave i osiguravaju sreću i donose nadu u postignuća i ostvarenje rezultata.\nSanjati da ste vi u snu zalutali\nSan u kome ste vi zalutali, na javi ima obično jako negativnu i lošu simboliku, te označava neke vaše unutrašnje strahove i nedoumice, i stalnu borbu da pronađete svoj put i da shvatite svrhu ili postojanja ili života uopšte, te da ostvarite neke svoje dugo potiskivane potencijale, želje i nade.\nSanjati da je neka osoba u vašem snu zalutala\nUkoliko ste sanjali da je u vašem snu zalutala neka druga osoba, na javi to označava da ste vrlo i nesigurni i da ne uspevate da shvatite i prihvatite svoja osećanja prema nekome, bilo da su ona i pozitivna ili negativna, te da imate strah da se sa nekim suočite i da mu iskažete svoje mišljenje.\nSanjati da ste zalutali u nekoj gustoj i nepreglednoj šumi\nKada ste sanjali da ste zalutali u nekoj mračnoj i gustoj šumi i da ne možete da nađete izlaz, već se stalno „vrtite u krug“, na javi označava da ste osoba koja je vrlo svesna svoijih grešaka i mana ali da ne radite ništa kako biste se popravili i promenili, već uporno ponavljate sasvim iste stvari i iako ste svesni da nećete uspeti, vi ne odustajete i samo traćite i dragoceno vreme i energiju.\nSanjati da ste zalutali u nekom nepoznatom gradu\nUkoliko ste sanjali da ste se našli u nekom sasvim nepoznatom mestu i da ste se izgubili, i nema i nikoga da vas posavetuje i da vam pomogne, na javi implicira da ste osoba koja je vrlo tvroglava i ambiciozna, i da sve radite po svom, te ne slušate nikoga i ne prihvatate ničiji savet ili pomoć, te i uvek na kraju nadrljate, i doživite velike poraze, zbog kojih ste razočarani i vrlo uznemireni.\nSanjati da ste zalutali u sopstvenoj kući\nSan u kome ste se vi izgubili u nekom poznatom prostoru, a pre svega u kući u kojoj vi godinama živite, na javi ima implikaciju da ste neko ko nema sposobnost da shvati i da prihvati, svoje loše i nepoželjne osobine, te da ste vrlo sujetni i da svakoga ko pokuša da vam ukaže na pogreške, lako i okarakterišete kao ličnog neprijatelja, i osobu koja vam se bespotrebno meša u život i odluke.\nSanjati da ste zalutali i da vas je neko spasio\nKada ste sanjali kako ste u snu zalutali, ali da ste naišli na „ruku spasa“, na javi označava da ćete sasvim neočekivano dobiti pomoć i podršku od neke osobe koju ste pogrešno procenili kao svog neprijatelja ili lažljivca i manipulatora, koji želi da vas sputa i da vas iskoristi.\nSanjati kako ste u snu zalutali ali ste na kraju uspeli da se spasite i „pronađete izlaz“\nSan u kome ste vi sasvim iznenadno zalutali, ali ste sami uspeli da pronađete izlaz i da se spasite, ima na javi konotaciju da ste površni i stalno nezadovoljni i nesrećni, te da težite nečemu što je ili veće ili bolje, i da ne uspevate da sagledate da ste u suštini jako srećna osoba jer imate baš sve u svom životu, i da ste na svim aspektima ispunjeni i mirni, ali da ste neko ko uvek potajno želi ono što i ne može da ostvari, te i što mu je potpuno nedostižno i nemoguće, pa i patite i očajavate bez ikakvog realnog i adekvatnog razloga.\nSanjati da ste zalutali na nekom putu i da ne znate kuda da krenete\nAko ste sanjali da ste vi zalutali na nekom otvorenom putu, te da ste na raskršću i ne znate kuda i treba da krenete, na javi označava da ste u „lavirintu“ emocija, i da ste potpuno nespokojni i vrlo usamljeni i nesrećni, te da se borite protiv sebe i da ste uzaludni i beznadežni, te da treba da se ili promenite ili da prihvatite sebe, jer ćete u suprotnom trpeti samo poraze i gubitke na svim svojim životnim poljima.


Železara Smederevo ulazi u „kontrolisani tihi hod“ – Semendria\nŽelezara Smederevo ulazi u „kontrolisani tihi hod“\n06. maj 2014. PRIVREDA – Železara Smederevo prestaje sa radom u narednom periodu iz jednostavnog razloga što država u ovom trenutku nema dovoljno novca za finansiranje njenog rada. S obzirom na to, većina zaposlenih će biti poslata na prinudni plaćeni odmor, dok će manji deo biti zadržan u Železari na poslovima neophodnog održavanja.\nPrelazak fabrike na „tihi hod“ se ne dešava prvi put otkako je nekadašnji vlasnik, američka kompanija Ju-Es stil, otišao iz Smedereva, što je izazvalo manjak poslova, ali ovoga puta postoji velika bojazan kod radnika da bi u slučaju da u narednih nekoliko meseci ne bude nađen kupac, Vlada Srbije, kako se može čuti, mogla da zatvori železaru – kaže za Danas Željko Veselinović, predsednik Udruženih sindikata Srbije „Sloga“, koji imaju svoju podružnicu u Železari Smederevo.\nVeselinović ističe da u Vladi Srbije moraju da shvate da je veštačko održavanje rada fabrike mnogo bolje i jeftinije rešenje nego njeno eventualno zatvaranje.\n– Železara Smederevo je veoma kompleksan sistem. Toliko je kompleksan da bi za njeno gašenje bilo potrebno godinu dana i angažovanje dve do tri hiljade ljudi. Čak i po njenom gašenju u fabrici bi moralo da ostane još 100 ljudi na određenim poslovima održavanja. Problem je taj i što je za smederevsku železaru vezano više firmi koje rade u Smederevu, Železnice Srbije i neka javna preduzeća, pa bi prestanak rada železare ugrozio i rad tih preduzeća. Železara na ovakav način kako sada funkcioniše može da nastavi sa radom sve dok Vlada bude obezbeđivala novac za njene potrebe. Međutim, potrebno je naći dugoročno rešenje za funkcionisanje Železare – smatra Veselinović. Naš sagovornik ističe da od priče o privatizaciji Železare Smederevo nema ništa jer u vremenu dok ekonomska kriza vlada u oblasti industrije čelika niko nije zainteresovan za kupovinu novih fabrika.\n– U više navrata je bilo pokušaja privatizacije Železare i svaki od njih je propao. Jednostavno zbog krize niko ne kupuje ni mnogo uspešnije čeličane od smederevske, pa je sasvim nerealno očekivati da se u takvim uslovima nađe kupac baš za nju. Ipak, rešenja za fabriku svakako ima. Pod brojem jedan Vlada mora da shvati da je potrebno da angažuje menadžere koji su nekada radili u Železari, od kojih je sada većina u penziji, koji bi mogli da daju stručne savete kako se ponašati u ovom trenutku. Dakle, ti stručnjaci bi dali pravu sliku stanja i mogućih rešenja bez ulepšavanja. Ono što se može uraditi jeste da se izgradi postrojenje za galvanizaciju, jer bi se na taj način omogućila proizvodnja limova za fabriku automobila Fijat u Kragujevcu. Druga mogućnost je da se železara podeli i da nakon toga bude prodata u delovima. Dakle, nadležni u državi moraju da shvate da do nastavka rada železare i eventualne privatizacije može da dođe samo na takav način – ističe Veselinović.\nS druge strane, u izjavi za Danas Bojan Bojković, izvršni direktor Železare Smederevo, demantuje da fabrika prestaje sa radom zbog nedostatka novca i objašnjava da je reč o prelasku na „kontrolisani tihi hod“.\n– Osnovni razlog zbog koga se prelazi u „tihi hod“ jeste otežano dopremanje sirovina iz Ukrajine, koja je zahvaćena ratnim dejstvima. Takođe, planirani su manje popravke i remonti, a Železara Smederevo objedinjavanjem načina finansiranja i dopremom sirovina želi da minimizuje troškove – objašnjava Bojković.\nNaš sagovornik ističe da će nakon okončanja tog perioda Železara Smederevo ponovo nastaviti proizvodnju.\n– Očekujem da do toga dođe u narednih 15 do 20 dana. Fabrika ima dovoljno kapitala za funkcionisanje, Vlada Srbije je za te svrhe obezbedila određena sredstva, tako da će proizvodnja i rad železare biti nastavljeni planiranim tokom – zaključuje Bojković.\n« Ana Alentijev pobedila u prvom kolu Kupa Srbije\nNova prodaja imovine Poljoprivrednog kombinata “Godomin” »


Forum podržava profesore Treće beogradske gimnazije i traže razrešenje direktora - Društvo - Dnevni list Danas\nPočetna » Društvo » Forum podržava profesore Treće beogradske gimnazije i traže razrešenje direktora\nForum podržava profesore Treće beogradske gimnazije i traže razrešenje direktora\nForum beogradskih gimnazija podržava profesore Treće beogradske gimnazije i zahteva od ministra prosvete Mladena Šarčevića neselektivnu primenu zakona i razrešenje direktora ove beogradske gimnazije.\n2Piše: FoNet 13. oktobra 2019. 11.34\nForum beogradskih gimnazija je i ranije skretao pažnju na nezakonito postupanje direktora Macure, a jedna od najspornijih odluka odnosi se na otpuštanje profesora Muzičke kulture Igora Milijića, koji je ukazivao na nepravilnosti u radu ovog direktora.\nGospodin Macura je pre nekoliko meseci odbio da prihvati predlog Sindikata Treće beogradske gimnazije za člana Školskog odbora čime nije prekršio samo zakone već i Ustav Republike Srbije koji svim građanima daje pravo da biraju i budu birani, navedeno je u saopštenju.\nPored svega navedenog direktor Macura je u Beogradu poznat i po odbijanju da prima tehnološke viškove. Uprkos eklatantnom kršenju zakona, po prijavama koje su nadležnim inspekcijama slate u prethodnom periodu inspekcija ili nije postupala ili nije nalazila da je zakon prekršen. Forum beogradskih gimnazija je i ranije javno isticao nezakonito postupanje direktora Treće beogradske gimnazije.\nforum beogradskih gimnazija, Milenko Macura, razresenje, Treća beogradska gimnazijaBeograd\nForum beogradskih gimnazija pozdravio odluku o razrešenju direktora Treće beogradske gimnazije\n13. oktobra 2019. u 11.49\nHvala Bogu da se neko oglasio. Taj covek je poynat i po tome sto po 7 godina produzava ugovore na odredjeno vreme,,sto je pravni nonsens,ali tako moze da profesore ucenjuje i ucutkuje. Samo da i vlast nesto ucini,mada sumnjam,jer je to opsti nprincip funkcionisanja vladajuce stranke.\n14. oktobra 2019. u 00.21\nTreba proveriti auteticnost doktorata Milenka Macure sa obzirom da mu je mentor bio prof. Ondrej Jasko kod koga je doktorirao i Sinisa Mali.


Žene silovane, muškarci seksualno mučeni - Suočavanje - Dnevni list Danas\nPočetna » Društvo » Suočavanje » Žene silovane, muškarci seksualno mučeni\nHaški tribunal i suđenja za seksualno nasilje počinjeno u BiH\n2Piše: J. D. 18. februara 2020. 12.31\nOptužnice su podignute protiv više od 70 lica, a skoro 30 njih je osuđeno za zločine koji uključuju seksualno zlostavljanje i silovanje. Međunarodni sud je unapredio razvoj međunarodne pravde tako što je omogućio krivično gonjenje seksualnog nasilja kao ratni zločin, zločin protiv čovečnosti i genocid. Konačno je silovanje prestalo da se shvata kao neobuzdano seksualno ponašanje pojedinaca i priznato je kao moćno oruđe rata, koje se koristi kako bi se protivnik zastrašio, progonio i terorisao.\nSuđenje Dušku Tadiću, bivšem predsedniku lokalnog odbora bosanske Srpske demokratske stranke Kozarca u severozapadnoj BiH, ušlo je u istoriju na više načina. To je bilo prvo međunarodno suđenje za ratne zločine posle Nirnberga i Tokija. Jednako važno, bilo je to i prvo međunarodno suđenje za ratne zločine koje je uključivalo optužbe za seksualno nasilje.\nPretresno veće je zaključilo da su nakon preuzimanja kontrole nad područjem Prijedora, srpske snage u logorima zatočile na hiljade muslimana i Hrvata. Tokom jednog stravičnog incidenta u logoru „Omarska“, jedan od zatočenika je bio primoran da drugome odgrize testise. Muškarci u uniformama, uključujući i Tadića, stajali su okolo i vikali da jače zagrize. U januaru 2000. godine Tadić je osuđen na 20 godina zatvora.\nSuđenje četvorici bivših članova bosanskih oružanih snaga – Zdravka Mucića, Hazima Delića, Esada Landže i Zejnila Delalića – predstavljalo je prekretnicu u međunarodnoj pravdi time što je ustanovilo silovanje kao oblik mučenja. Trojica od četvorice optuženih su optužena za seksualno nasilje nad civilima bosanskim Srbima koji su držani u zatočeničkom logoru u Čelebićima u centralnoj BiH. Delalić je oslobođen optužbi zbog nedostatka dokaza.\nLandžo, stražar u logoru, primorao je dvojicu braće da vrše oralni seks jedan na drugim pred drugim zatočenicima i oko genitalija im obmotao zapaljeni štapin. Takođe je oko genitalija jednog drugog zatočenika obmotao zapaljeni štapin i primorao ga da trči između redova zatočenika. Značajno je što je MKSJ smatrao Landža odgovornim kao nadređenog za ova dela. Mucić, komandant logora, proglašen je krivim za ove i druge zločine koje su počinili njegovi podređeni. Pravni presedan je načinjen u zaključku o optužbama za silovanje koje je počinio zamenik komandanta Hazim Delić. Silovanje je okvalifikovano kao vrsta mučenja – prva takva presuda koju je doneo neki međunarodni krivični sud.\nDelić je silovao dve žene zatočene u logoru tokom isleđivanja. Sudije su izričući ovu presudu 1998. napomenule da Pretresno veće „smatra silovanje bilo koje osobe činom dostojnim prezrenja, kojim se vređa sama suština ljudskog dostojanstva i fizičkog integriteta“. Žalbeno veće je osudilo Delića na 18, Mucića na devet i Landžu na 15 godina zatvora.\nPredmet protiv Ante Furundžije je bio prvi predmet pred Tribunalom koji se u potpunosti koncentrisao na optužbe za seksualno nasilje. Suđenje se fokusiralo na višestruka silovanja bosanskih muslimanki koja su počinjena tokom isleđivanja koja je vodio Furundžija, koji je u to vreme bio komandant DŽokera, specijalne jedinice Hrvatskog vijeća obrane (HVO) u BiH. Furundžija nije lično silovao ženu pred nasmejanom publikom drugih vojnika, već njegov podređeni. Pa ipak, kao zapovednik jedinice, Furundžija je proglašen krivim kao saizvršilac i pomagač i podstrekač i osuđen je na 10 godina zatvora.\nPresedan koji je predstavljao prekretnicu dogodio 1998. kada je sestrinski sud Tribunala, Međunarodni krivični sud za Ruandu (MKSR) doneo presudu u predmetu Akayesu, gde je zaključeno da silovanje predstavlja čin genocida. Ova optužba se trenutno razmatra u predmetu Karadžić.\nDrugo suđenje pred Haškim tribunalom koje se bavilo isključivo optužbama za seksualno nasilje dalo je značajan doprinos međunarodnom krivičnom pravu jer je proširilo okvir dela koja predstavljaju porobljavanje kao zločin protiv čovečnosti kako bi uključilo seksualno porobljavanje.\nTrojica optuženih oficira vojske bosanskih Srba, Dragoljub Kunarac, Zoran Vuković i Radomir Kovač su imali istaknutu ulogu u organizovanju i održavanju sistema zloglasnog silovanja u Foči. Bosanski Srbi su muslimanke zatvorili u zatočeničkim objektima gde su ih silovali srpski vojnici. Mnoge žene su odvođene u stanove i hotele koji su vođeni kao javne kuće za srpske vojnike. Sudije su čule svedočenja više od 20 žena u vezi s kontinuiranim silovanjima, grupnim silovanjima i drugim vrstama seksualnog zlostavljanja i zastrašivanja. Ukratko, živele su u uslovima ropstva.\nSudije su se nesumnjivo uverile da je ropstvo bilo po prirodi seksualno. Ovo je bila značajna odluka, jer je međunarodno pravo prethodno porobljavanje dovodilo u vezu sa prisilnim radom i potčinjavanjem. Definicija ovog dela je time proširena kako bi uključila i seksualno potčinjavanje. Sva trojica optuženih su proglašeni krivim za silovanje kao zločin protiv čovečnosti, što je prva takva osuđujuća presuda u istoriji Tribunala.\n„Dok je silovao FWS-183, optuženi Dragoljub Kunarac joj je rekao da treba da uživa u tome „da je j… Srbin“. Nakon što su on i još jedan vojnik bili gotovi, smejao joj se rekao da će sada nositi srpsko dete“. Osuđujuće presude je potvrdilo Žalbeno veće u junu 2002. i Kunarac, Kovač i Vuković su osuđeni na 28, 20, odnosno 12 godina zatvora.\nPreuzeto sa www.icty.org\nHaški Tribunal, Krivično gonjenje, Optužnice, seksualno nasiljeHag\n18. februara 2020. u 13.51\nMa je li moguce Srbi pa silovatelji.Nemoguce.Po Vucku sve Srbe na grudi priviti tako su humani i postuju zene da je apsurd to tvrditi.A tek koliko ta humanost ide da su se cetiri godine odnosno vise od 1.400 dana brinuli da se Sarajlije ne kupaju nedaj boze da im se izlize koza ,da svaki dan idu pjeske na dvadeseti sprat jer je struja opasna po zdravlje a moze se koristiti i za kuhanje ako imas sta a granate svaki dan ma to su slali djeci da im ne bude dosadno…..\nI gle čuda Srbi po dvadeset i više godina a Bošnjaci i Hrvati od 8 do 15,a šta je sa silovanim Srpkinja a u Sarajevu, Goraždu gde su izdavanje na revers mudlimanskim vojnicima


FRANCUZI SE NISU SE ŠALILI! Porodica iz BiH mučila ćerku zbog veze sa momkom iz Srbije, sada su proterani! - Informer\n16:21 Svet 2\nFrancuska je danas proterala porodicu iz BiH, koja je pretukla i obrijala glavu 17. godišnjoj ćerki zato što je želela da se uda za Srbina, saopštilo je francusko Ministarstvo unutrašnjih poslova.\nMinistarstvo je navelo da je pet članova porodice te devojke u istočnom gradu Bezansonu, jutros deportovano u Sarajevo, prenosi RTRS, navodeći da ona ostaje u Francuskoj i da će steći pravo boravka kada postane punoletna.\n“Ovo proterivanje sa nacionalne teritorije posledica je neprihvatljivog ponašanja porodice u avgustu, naročito zbog premlaćivanja i brijanja glave devojke koja je bila zaljubljena u mladog Srbina, osobu druge veroispovesti,” objasnili su iz Ministarstva.\nU saopštenju se dodaje da će se o maloletnoj devojci brinuti socijalne službe i ona će, kada postane punoletna, steći pravo boravka u Francuskoj.\nFrancuski mediji su u avgustu objavili da je porodica pretukla 17.godišnju devojku, muslimanku iz BiH, i da su je ošišali do glave, jer je želela da se uda za Srbina (20).\nFrancuska BiH porodica proterani Srbin maltretirali ćerku pretukli ćerku\nizguglajte ovu temu i procitajte bosanske komentare.....da oni koji veruju u neki suzivot sa njima..konacno shvate da je to nemoguce.... Republika Srpska mora da se odvoji od njih...\nBravo za Francuze\nMEDENI MESEC SVI VOLE, ali da li znate kako je nastao ovaj TERMIN? Nikada nećete pogoditi, a PRIČA JE VRLO INTERESANTNA!


Istorija - Inspiring girls Srbija\nŽena koja je inspirisana devojčicama i njihovim željama pokrenula kampanju Inspiring Girls u nameri da ih podstakne na dalji razvoj i usavršavanje, jeste Miriam Gonzales.\nU oktobru 2013. godine Miriam je pokrenula nacionalnu kampanju u Velikoj Britaniji pod nazivom Inspiring Women u cilju povezivanja devojčica sa uspešnim ženama. Ambicija je bila dokazati da postoje stotine hiljada ženskih uzora koje devojčice ne mogu videti na televiziji ili na naslovnoj strani magazina, ali su zato upravo te žene neverovatan primer mladim devojkama koje će se tek ostvarivati kroz život. Više od 25.000 žena širom Britanije su se rado odazvale kampanji.\nVeliki problem sa kojim se susreće većina žena, bez obzira na period života u kome se nalaze, jeste nedostatak samopouzdanja. Dokazano je da nedostatak samopouzdanja utiče na devojčice znatno više od dečaka, ne samo u Velikoj Britaniji nego širom sveta. Zato je ključni cilj kampanje Inspiring Girls pružanje podrške, hrabrosti i samopouzdanja devojčicama, kako bi bez straha razvijale svoje potencijale i napredovale u željenim oblastima.\nVođena ovim razlozima, Miriam Gonzales je osnovala organizaciju Inspiring Girls International. Miriam smatra da je naša obaveza da razvijamo potencijal devojčica kako bi se osećale slobodnim da razvijaju svoju karijeru u pravcu u kojem žele.\n„ Verujem da svaka devojka, svaka žena, treba slobodno sanjati i izabrati ono što želi u životu. Verujem da su žene i muškarci jednaki i da je jedina granica sanjanja djevojčica u onoj meri koju same sebi postave “\nAko želite da jedan sat svog vremena godišnje podarite devojčicama kako biste ih ohrabrili, pridružite nam se!


Spajanje Herceg Novog na regionalni vodovod:Bliži li se kraj mukama u saobraćaju i zagađivanju mora? – Portal Kotor\nSpajanje Herceg Novog…\nSpajanje Herceg Novog na regionalni vodovod:Bliži li se kraj mukama u saobraćaju i zagađivanju mora?\nOni koji svakodnevno putuju za Kotor preko Stoliva, ili za Herceg Novi trajektom, često su nervozni, ne samo zbog čekanja na dijelu dionice gdje se radi postavljanje cijevi za regionalni vodovod, već i zbog ružne slike dijela mora kojim pluta mulje.Ta sporadična pojava izazvana ljudskim nemarom ne ide u prilog nikom, a posebno onima koji izvode radove.\nKomunalni inspektor Uprave za inspekcijske poslove Opštine Tivat, prije dva mjeseca, zatekao je radnike firme „Indel inžinjering“ iz Podgorice, kako ispumpavaju prljavu vodu u obližnji atmosferski kanal u Donjoj Lastvi, zbog čega je ta firma kažnjena. Poslali smo upit na obje adrese, kako da se isti propust ponovi, ali na mail redakcije našeg portala još nijesmo dobili odgovor.\nJedno je sigurno zagađenjem morske vode na taj način, uništava se biodiverzitet, a za počinjeni prekršaj na osnovu Zakona o komunalnim djelatnostima, odgovorno lice treba kazniti sa 1.500€, a odgovorno lice u pravnom licu 500€.\nSpajanje Herceg Novog na regionalni vodovod je veoma značajna investica. Iz JP Regionalni vodovod su nam ranije rekli da će biti postavljeno 3,2 kilometra novog cjevovoda na području opštine Tivat, uključujući i optički kabl, čime će se na sistem Regionalnog vodovoda povezati ranije izgrađenih oko devet kilometara cjevovoda iz ‘80-tih godina prošlog vijeka, kao i rezervoar „Zelenika“, odnosno podvodni cjevovod do hercegnovskog dijela poluostrva Luštica.\nPlanirano je da Herceg Novi dobija 200 litara visoko kvalitetne vode za piće i to 130 l/s za područje rivijere od Svete Neđelje do Zelenike i 70 l/s za područje hercegnovskog dijela poluostrva Luštica.\nPosao čiji je investitor Regionalni vodovod, vrijedan je 1,84 miliona eura.\nTags: Regionalni vodovodzagađenje mora


септембар 2017. – FK Napredak\nZapad 1 samo za navijače Napretka\nseptembar 29, 2017 admin\nZvezda nam dolazi kao nagrada Utakmica 12.kola Super lige Napredak-Crvena zvezda igra se u nedelju 1.oktobra, i tim povodom je održana konferencija za novinare. Na konferenciji su govorili Vladimir Arsić, direktor kluba, Milorad Kosanović šef stručnog štaba i fudbaleri Napretka Nikola Mitrović i Nikola Petrović. Utakmica je proglašena utakmicom visokog rizika, pa je o…\nFK Napredak – FK Mačva 3:1\nseptembar 24, 2017 admin\nNapredak – Mačva 3:1(1:1) …\nKosanović zacrtao cilj Zvaničnim potpisivanjem ugovora Milorad Kosanović preuzeo je klupu Napretka. „Želim Vam dobrodošlicu i mnogo uspeha“, rekao je generalni sekretar Dragan Pajić, prilikom potpisivanja ugovora. „Obzirom da je Zvezda zauzeta, u Partizan ne mogu, u Vojvodini nije dobro, mislim da je Napredak jedina logična odrednica i jedini klub u kome bih ja mogao…\nFK Partizan – FK Napredak 1:1\nPartizan – Napredak 1:1 (0:1) …\nKosanović novi Šef stručnog štaba\nMilorad Kosanović novi Šef struke Napretka Milorad Kosanović novi je trener Fudbalskog kluba Napredak. Ovaj iskusni trenerski stručnjak je bio direktor druge šampionske generacije Vojvodine, 1994. godine proglašen je za najboljeg trenera u našoj zemlji, 2000. je osvojio šampionsku titulu u Kini, 2001. godine i prvenstvo i kup u toj zemlji, kao i titulu vicešampiona…\nStefanović na klupi protiv Partizana\nStefanović predvodi Napredak protiv Partizana Odložena utakmica 6.kola Super lige Partizan – Napredak igra se u sredu 20.septembra u 19:00 sati na stadionu FK Partizan. Ova utakmica dolazi u najnezgodnijem trenutku za Napredak, obzirom da je šef stručnog štaba Nenad Sakić juče napustio klupu Napretka. Ekipu će u duelu sa aktuelnom šampionom države predvoditi trener…\nseptembar 17, 2017 admin\nNenad Sakić podneo ostavku Trener Nenad Sakić podneo je ostavku na funkciju šefa stručnog štaba Fudbalskog kluba Napredak: „Zahvaljujem se Marku Miškoviću na saradnji i šansi koju sam imao. Želeo sam da Napredak svakog dana napreduje i davao sam svoj maksimum svakog dana. Jednostavno nije bilo dovoljno, nismo imali sreće. Stvari su jednostavno išle putem…\nFK Vojvodina – FK Napredak 3:1\nseptembar 16, 2017 admin\nVojvodina – Napredak 3:1 (0:0) …\n„Stara dama“ uvek nezgodan protivnik!\nOno što imaš u sebi moraš da pokažeš! Najavljujući gostovanje u Novom Sadu, šef stručnog štaba Napretka Nenad Sakić rekao je da je Vojvodina odlična ekipa, koja se nalazi u vrhu tabele i svakako ekipa koja zna da igra fudbal. Ne mogavši da sakrije razočaranje posle dva poraza, Sakić je okupljenim novinarima rekao da…\nFK Napredak – FK Voždovac 1:2\nseptembar 13, 2017 admin\nNapredak – Voždovac 1:2 (0:1) …


Republika / NEVERICA U ITALIJANSKIM MEDIJIMA: Ni sunarodnici ne veruju u Milan, "Rogate i isprebijane" čeka MOMENAT ISTINE u LE!\nčetvrtak, 25. 2. 2021.| 10:57 >> 10:57\nAko u pobedu Milana protiv Zvezde u revanšu Lige Evrope ne veruju ni njihovi sunarodnici, to su sjajne vesti za Zvezdine pristalice!\nMediji širom "čizme" ne favorizuju "rosonere" pred revanš sa Zvezdom!\nMediji na čizmi poznati su po svojoj oštrini, ali su pred revanš sa, kako je oni zovu, "Stela Rosom", posle 2:2 u Beogradu bili posebno pesimistični.\nKako ističe "Korijere", pod naslovom "Rogati i isprebijani" ni manje ni više, pritisak zbog loših rezultata, počevši sa neuspehom protiv Specije uoči duela sa Zvezdom, gotovo je nepodnošljiv, pa zahtevaju pobedu.\n"Korijere" ne bira reči kada je kritika "rosonera" u pitanju\n"Tutosport" nešto je konzervatiniji, pa samo smatraju da je za Milan došao momenat istine.\nPolemiše se o sastavima, veliča se Stanković, ali se samom igrom crveno-belih niko previše ne bavi, što bi za Zvezdu mogla da bude i dobra stvar.\nKako ističu, Pioli se nada da na njih neće uticati to sto nema navijača i nada se da će Zvezda biti prekretnica za povratak na pobednički kolosek.\nVećina se slaže oko sastava Milana, jedino se još polemiše o dostupnosti Išmaela Benasera.\nJedino o Išmaelu Benaseru Italijani ne mogu da se dogovore, pa neki tvrde da će igrati, a drugi ne\n"Tutosport" i "Korijere delo Sport" su inače za postave pred utakmicu stavili Zvezdi grb sa dve zvezdice, do se u "Tutosportu" nisu previše udubili, pa će za Zvezdu zaigrati izvesni Petrić zbog slovne greške, da ne pominjemo druge greške.\nDa li je protiv Zvezde momenat istine za Milan?\n"Gazeta", zanimljivo, najavljuje nastup Rafaela Leaa kao senzaciju, pošto smatraju da on može biti čovek od presude danas, a Ibrahimović u nastavku Serije A.\n- Leao nije bezazlen - Prošle godine je dao 6 na 33 utakmice, a sada je već dao 6 na 26 mečeva - istakao je trener "rosonera" Stefano Pioli.\n"Gazeta" se nada senzaciji Rafaela Leaa\nBilo kako bilo, četa Dejana Stankovića zna šta ih čeka, a njihovi navijači bez sumnje se nadaju ogromnom uspehu posle večerašnjeg revanša (21h).\nSrbija Sport Beograd Fudbal Liga Evrope FK Crvena zvezda FK Milan Italijanski mediji\nSAMO JE CENTARFOR PSŽ-A BOLJI! Falćineliju u leđa gleda i vedeta Čelsija


O nama – Inteligentno je…\nTim Inteligentno je… se okupio jer deli zajedničku ideju da upotrebu inteligencije usmerava na suštinski bitne aktivnosti a po našoj proceni to svakako podrazumeva i održiv razvoj. Za prvi fokus u toj oblasti izabrali smo tretman korišćenih baterija jer to obuhvata najšire slojeve društva.\nŽelimo da radimo na razvoju eko svesti, najpre kod dece kroz podršku i razvoju\ndarovitosti. Fokus dalje pomeramo ka svim starosnim grupama jer samo zajedničkim\nradom i međusobnom interakcijom te uticajem možemo da promenimo ponašanje i ophođenje prema svojoj okolini.\nPeđa, Ana, Arpad, Aleksandra, Željko i Svetlana čine tim Inteligentno je… postavili su visoke ciljeve i tu su za sve one koji žele da se pridruže misiji koja tek počinje, učinimo našu planetu boljim mestom za sve nas!\nVerujemo da je bitno ukazati na pametne postupke kako bismo se kao ljudi ponašali odgovornije prema prelepom svetu u kojem živimo, i sačuvali ga za nas i buduća pokolenja. U skladu sa tim zalažemo se za promenu navika i unapređenje sistema tamo gde je to neophodno.\nCopyright Inteligentno je


Timošenko: Kijev ispunio sve neophodne korake za dostavu gasa\nUkrajinska premijerka Julija Timošenko izjavila je da je Ukrajina "ispunila sve nephodne korake" kako bi obezbedila da se sve količine ruskog prirodnog gasa, koje prolaze kroz njenu zemlju, dostavljaju Zapadnoj Evropi.\nMeđutim, Timošenko je ukazala da je Rusija juče uputila gas namenjen Evropi rutom koja zahteva od Ukrajine da prekine dostavu zaliha sopstvenom narodu u istočnom delu zemlje. U današnjem saopštenju, gospodja Timošenko je takodje istakla da je količina ruskog gasa poslata juče bila suviše mala da bi se uspostavio adekvatni pritisak u gasovodu.\nRusija je prošle nedelje prekinula sve dostave gasa Zapadu zbog spora sa Kijevom oko cene gasa. Dve strane su u ponedeljak potpisale sporazum o obnavljanju isporuke gasa Zapadu, ali nikakva količina još nije primljena. Evropska unija je danas saopštila da će savetovati zemlje članice da podnesu tužbu protiv ruskih i ukrajinskih energetskih kompanija ukoliko se dostava gasa odmah ne obnovi.


Evropa:Turska ponovo uvodi ograničenja zbog skoka broja zaraženih; Italijanski premijer i njegova žena vakcinisani AstraZenekom – SveVesti.net\nEvropa:Turska ponovo uvodi ograničenja zbog skoka broja zaraženih; Italijanski premijer i njegova žena vakcinisani AstraZenekom\nEvropa:Turska ponovo uvodi ograničenja zbog skoka broja zaraženih; Italijanski premijer i njegova žena vakcinisani AstraZenekom – JMU Radio-televizija Vojvodine\nBEČ, ŠTOKHOLM, RIM, MOSKVA –\nOd 1. aprila austrijske pokrajine Beč, Donja Austrija i Burgenland ulaze u novo, četvrto potpuno zatvaranje zbog zaoštrene epidemiološke situacije.\nDok je gradonačelnik Beča odlučio da zatvaranje produži do 11. aprila, Donja Austrija i Burgenland nameravaju da ovu strogu meru primene do 6. aprila, kako je prvobitno dogovoreno.\nTurska ponovo uvodi ograničenja zbog skoka broja zaraženih\nTurska ponovo uvodi zaključavanje tokom vikenda u većini svojih provincija, a ograničenja su predviđena i tokom muslimanskog svetog meseca Ramazana.\nRazlog je nagli porast broja zaraženih korona virusom za manje od mesec dana od kako su vlasti 81 provinciju svrstale u četiri kategorije ograničenja u okviru kontrolisane normalizacije, preneo je AP.\nOd tada se broj zaraženih na dnevnom nivou gotovo utrostručio na oko 30.000, što odgovara rekordnim brojevima zabeleženim u decembru.\nIstovremeno, u zemlji sa skoro 84 miliona stanovnika dnevno je registrovano oko 150 smrtnih slučajeva, u poređenju sa 65 početkom meseca.\nTurski predsednik Redžep Tajip Erdogan je u televizijskom obraćanju nakon sastanka vlade rekao da je 58 turskih provincija od ukupno 81, uključujući Istanbul i Ankaru, sada u “crvenom” i da će u njima važiti totalna ograničenja i subotom i nedeljom.\n“Noćni policijski čas će se nastaviti i tokom vikenda”, rekao je predsednik Turske.\nSamo 17 provincija bilo je u “crvenoj” zoni 2. marta, kada su škole delimično nastavile sa radom, a kafićima i restoranima dozvoljeno da rade s pola kapaciteta, dok je policijski čas u nekoliko gradova za vikend bio ublažen.\n“Povećanje broja slučajeva i pacijenata, kao i skok broja umrlih primoravaju nas da preispitamo postojeće mere”, rekao je Erdogan u obraćanju naciji.\n“Broj naših provincija koje su u crvenoj kategoriji, koja predstavlja kategoriju vrlo visokog rizika, dostigao je 58, što predstavlja 80 odsto stanovništva. Moraćemo da predvidimo neke ‘žrtve’ tokom meseca Ramazana”, rekao je predsednik Turske.\nTokom Ramazana, širom Turske, restorani, kafići i slični objekti biće otvoreni samo za opciju prodaje za poneti, prenosi turska agencija Anadolija.\nRamazan počinje 13. aprila i traje do 13. maja.\nZatvaranje se uvodi u vreme rimokatoličkog Uskrsa, te je povezano i sa strogim merama proslave ovog praznika.\nTako će biti moguće, dok traju mere zatvaranja, primanje samo jedne osobe iz drugog domaćinstva.\nTo znači da, na primer, deca koja žive u različitim domaćinstvima neće moći da Uskrs proslavljaju sa roditeljima u njihovom domu.\nSve radnje, izuzev prehrambenih prodavnica i apoteka, moraće da zatvore.\nUz to, prodavnice namirnica neće smeti da prodaju proizvode koji mogu biti uskršnji pokloni, kao što su igračke, garderoba i slično.\nTokom zatvaranja važiće i celodnevni policijski čas, tokom kojeg je moguće izaći iz kuće radi posla, odlaska u kupovinu namirnica, kod lekara, kao i u šetnju ili sporta.\nU šetnju lica mogu samo sa osobama iz istog domaćinstva, a ako se sretnu sa drugim licima moraju paziti na pridržavanje distance od dva metra, ali je bolje izbegavati svako okupljanje, jer uredba predviđa da je okupljanje više osoba skup, što je trenutno zabranjeno. Za kršenje epidemioloških mera preti kazna u visini do 1.450 evra.\nRusija nudi Austriji milion vakcina od aprila\nAustrija je pred zaključenjem dogovora o nabavci ruske vakcine protiv korona virusa Sputnjik.\nRusija je ponudila Austriji isporuku od aprila milion doza vakcina Sputnjik.\nPregovori s Rusijom o vakcini su u toku, iza kulisa, već mesecima, a sada je najverovatnije postignut dogovor.\n“Od februara smo u kontaktu s ruskom stranom. Na čemu sam zahvalan. Ako Austrija dobije dodatno milion doza vakcina, to bi značilo brži povratak normalnosti i moglo bi spasiti mnogo ljudskih žvota i radnih mesta“, saopštio je kancelar Sebastijan Kurc.\nKurc je, krajem februara, razgovarao telefonom s predsednikom Rusije Vladimorom Putinom o mogućim isporukama vakcina Sputnjik V Austriji.\nNakon tog razgovora, uspostavljen je kontakt s Ruskim fondom za direktne investicije, koji je zadužen za međunarodnu distribuciju vakcine Sputnjik V.\nKurc je stalno govorio da ne sme biti geopolitičkih razmišljanja kod nabavke vakcina, već da je jedino važno pitanje da li je vakcina delotvorna.\nPregovori predviđaju da Austrija od aprila dobija ruske vakcine – 300.000 doza u aprilu, 500.000 u maju i 200.000 u junu.\nKabinet kancelara saopštio je da postoji potpisan sporazum o razmeni dokumenata u vezi s vakcinom, ali da još nije doneta odluka o kupovini cepiva.\nZaharova: Plan Austrije da kupi Sputnjik Ve razbija mit o agresivnoj Rusiji\nPlan Austrije da kupi rusku vakcinu protiv korona virusa Sputnjik V razbija mit o agresivnoj Rusiji koja treba da bude izolovana, izjavila je danas portparolka ruskog Ministarstva spoljnih poslova Marija Zaharova.\n“Zastrašujuće je i zamisliti šta se dešava unutar birokratije Evropske unije. Sada se razbija mit o agresivnoj Rusiji i potrebi za njenom izolacijom koja se neguje godinama”, istakla je ona, preneo je TAS S.\n“Saradnja na uzajamno korisnoj osnovi i uzajamnom poštovanju – moto politike Rusije deluje”, napisala je Zaharova na svom nalogu na Fejsbuku nakon što je austrijski kancelar Sebastijan Kurc naveo da njegova zemalja planira da kupi milion doza Sputnjika V.\nOna je, takođe, pozvala da prestanu da se slušaju “briselski ideolozi” sa njihovom “mrtvom filozofijom”.\nŠvedsko zdravstvo za odlaganje ublažavanja ograničenja\nŠvedska zdravstvena agencija zatražila je od vlade da za gotovo mesec dana odloži planirano ublažavanje nekih ograničenja usmerenih na usporavanje širenja kovid-19, jer je zemlja suočena s trećim talasom virusa.\nŠvedska agencija je ranije predložila da neka ograničenja, kao što je ograničenje broja posetilaca zabavnih parkova, koncerata i fudbalskih utakmica na samo osam ljudi, budu ukinuta od 11. aprila, prenosi Rojters.\n“Širenje kovid-19 se ubrzava, što za posledicu ima povećano opterećenje na zdravstvenu zaštitu”, navodi se u novom saopštenju zdravstvene agencije.\n“Švedska agencija za javno zdravlje zato predlaže da datum kada bi se određene aktivnosti mogle otvoriti bude odložen do 3. maja, pod uslovom da se situacija sa infekcijom poboljša”, dodaje se u saopštenju.\nŠvedska se uglavnom oslanjala na dobrovoljne mere za usporavanje\npandemije, ali je postepeno povećavala ograničenja nakon što se tempo zaražavanja ubrzao krajem prošle godine.\nItalijanski premijer i njegova žena vakcinisani AstraZenekom\nItalijanski premijer Mario Dragi i njegova supruga Marija Serenela Kapelo primili su danas prve doze vakcine AstraZeneka protiv kovida-19, u uslovima kada Italija pojačava kampanju vakcinacije.\nDragi i njegova supruga, koji imaju po 73 godine, primili su vakcine u velikom centru za vakcinaciju postavljenom na glavnoj železničkoj stanici u Rimu, navedeno je u kratkom saopštenju kabineta premijera, a prenosi agencija Rojters.\nPrema najnovijim podacima, Italija, koja ima populaciju od oko 60 miliona, u potpunosti je vakcinisala 3,04 miliona ljudi, dok je još 3,6 miliona dobilo samo prvu vakcinu.\nItalija daje oko 250.000 vakcina dnevno, ali Dragi je rekao da će se ovaj broj udvostručiti u aprilu.\nItalija je bila među nekoliko evropskih zemalja koje su ranije ovog meseca pauzirale korišćenje AstraZenekine vakcine, nakon izveštaja o oko 30 slučajeva pojave stvaranja krvnih ugrušaka u mozgu kod ljudi koji su nedavno dobili vakcinu.\nMeđutim, većina zemalja je nastavila da koristi AstraZenekinu vakcinu nakon što je Evropska agencija za lekove saopštila da su njeni benefiti veći od rizika\nViše od 40 puta odgovorni za zdravstvo u regionalnoj vladi Sicilije falsifikovali su epidemiloške podatke da bi izbegli da region bude svrstan u područje visokog rizika od zaraze korona virusom, piše agencija Ansa, a povodom hapšenja odgovornih za prevaru.\nPolicija je ustanovila da su od novembra prošle godine pa sve do 19. februara ove, lažni podaci o zarazi korona virusom na Siciliji upućeni Visokom institutu za zdravstvo, državnoj ustanovi koja na osnovu sedmičnih podataka iz regiona predlaže antikovid mere.\nOni koji su trebali nadgledati i pratiti epidemiološko stanje na Siciliji menjali su brojeve testiranih, zaraženih i preminulih od korona virusa, smanjivali konačn broj i tako menjali sliku o epidemiološkoj situaciji.\nU prevaru je, prema saopštenju policije, bio ukljucen direktor Odeljenja za zdravstvo regionale vlade, nekoliko njegovih saradnika, šef lokalnog Epidemioploškog opservatorija, kao i kompanija koja je zadužena za informatičku obradu podataka.\nSavez sindikata Nemačke zahteva obavezu testiranja u preduzećima\nSavez sindikata Nemačke (DGB) zatražio je obavezu testiranja na korona virus u preduzećima širom zemlje.\nDGB smatra da preduzeća moraju biti u obavezi da zaposlenima ponude testiranje.\n“Samoobavezivanje nije dovoljno. Previše poslodavaca se protivi i dalje da preuzme odgovornost“, poručio je, u izjavi medijima, šef DGB-a Rajner Hofman.\nPrema njegovim rečima, preduzeća moraju, o svom trošku, nuditi zaposlenima testove.\nTakođe, DGB smatra da i dalje za zaposlene testiranje mora ostati na dobrovoljnoj osnovi.\nPredsednik austrijskog parlamenta u izolaciji\nPredsednik austrijskog parlamenta Volfgang Sobotka nalazi se u karantinu, jer je imao neposredan kontakt sa na korona pozitivno testiranim saradnikom.\nNjega bi u normalnim uslovima zamenila druga predsednica parlamenta Doris Bures, ali je ona trenutno, zbog korona virusa, u bolnici.\nSada će vođenje rada skupštine preuzeti treći predsednik Norbert Hofer.\nOn će sam, bez pomoći ostalih članova Predsedništva parlamenta, biti odgovoran za njegov rad.\nBritanija odobrava vakcinu Novavaks u aprilu?\nBritanija bi sledećeg meseca mogla odobriti vakcinu Novavaks protiv kovida-19, izjavio je danas šef istraživačkog tima Novavaksa Pol Hit.\n“Regulator će izvršiti vrlo detaljan i temeljan pregled\ni odlučićemo na vreme”, rekao je profesor Hit, a prenosi agencija Rojters.\n“Nadam se da će to biti na proleće, možda krajem aprila”, dodao je on.\nAmerička biotehnološka firma “Novavaks” razvija vakcinu koja koristi proteine koronavirusa da izazove imunu reakciju, po metodi sličnoj već odobrenim vakcinama za herpes zoster.\nŠpan: 11 odsto Nemaca najmanje jednom vakcinisano\nMinistar zdravlja Nemačke Jens Špan objavio je danas da je do sada 11 odsto Nemaca dobilo najmanje jednu vakcinu.\nŠpan je, preko tvitera, naveo da je više od 9,2 miliona Nemaca vakcinisano.\nOko četiri miliona već je primilo i drugu dozu vakcine, i u potpunosti je imunizovano.\nUkazao je da je do sada dato oko 9,9 miliona doza Biontek-Fajzer vakcina, 600.000 doza Moderne i 2,7 miliona doza AstraZeneka vakcine.\nBerlin suspendovao upotrebu AstraZeneke za mlađe od 60\nU Berlinu, koji ima status pokrajine u Nemačkoj, ponovo je suspendovana upotreba vakcine AstraZeneka za ljude mlađe od 60 godina, zbog novih izveštaja o pojavi krvnih ugrušaka kod osoba koje su primile tu vakcinu, naveli su danas zvaničnici.\nDevetero ljudi je preminulo, a sve su, osim dva slučaja, bile ženske osobe stare od 20 do 63 godine, saopštio je Institut Paul Ehrlih.\nKalaici je rekao da je suspenzija vakcine AstraZeneka za mlađe mera predostrožnosti.\n“Još nismo imali slučaj ozbiljnih neželjenih efekata u Berlinu”, rekao je on i dodao da svi oni koji su primili vakcinu AstraZeneke mogu biti sigurni da ona pruža dobru zaštitu od korona virusa.\nFrancuski ministar:Nećemo dozvoliti da bolnice biraju između pacijenata\nFrancuska neće dozvoliti bolnicama da dođu u situaciju da moraju da biraju kog pacijenta će primiti, izjavio je danas francuski ministar zdravlja Olivije Veran.\n“Nećemo dozvoliti lekarima da se nađu u situaciji gde će morati da biraju među pacijentima”, rekao je Veran, prenosi Rojters.\nPrema njegovim rečima, narednih 24 do 48 sati moglo bi da bude ključno u proceni uticaja mera preduzetih pre 10 dana da bi se ograničilo širenje veoma zaraznih varijanti korona virusa.\nDodaje da je vlada bila spremna da preduzme dodatne mere ako je potrebno.\nParižani ne žele da ostanu kod kuća, uprkos apelima\nMere francuske vlade protiv kovid-19 imaju upola manje uticaja na podsticanje Parižana da ostanu kod kuće, zbog čega epidemiolozi navode da su ograničenja suviše blaga da bi zaustavila treći talas epidemije.\nPodaci Gugla pokazuju da stanovnici glavnog grada, epicentra trećeg talas epidemije, provode samo 20 odsto više vremena kod kuće nego u vreme pre krize, u poređenju sa 40 procenata tokom strogog tromesečnog zaključavanja prošlog proleća, preneo je Rojters.\nPodaci odražavaju tešku stvarnost sa kojom je suočen predsednik Francuske Emanuel Makron, koji će, prema jednom izvoru bliskom vladi, sutra morati da odluči da li će pribeći ponovo drakonskoj blokadi koja rizikuje da ugrozi ekonomiju.\n“Moramo ograničiti širenje virusa i to nećemo učiniti sa ovim polumerama”, rekao je Žil Pialo, šef odeljenja za zarazne bolesti u bolnici Tenon u Parizu.\nVlada je zatvorila neke neesencijalne prodavnice i ograničila koliko ljudi daleko mogu da putuju, uz policijski čas koji je uveden u najteže pogođenim regionima 20. marta.\nMakron želi da druga najveća ekonomija u evrozoni bude otvorena i omogući građanima da provode vreme na otvorenom.\nMeđutim, građani kao da ne čuju apele vlade da dobrovoljno ograniče svoje kretanje.\nPrevious Vlast u Gentu našla rešenje: Studenti partijaju u krugovima\nNext Zemljotres jačine 4,2 stepena Rihtera kod Beča\nPatrušev: Kijev spreman da uvuče zemlju u vojnu avanturu\nDžonson: Ne sećam se kad sam razgovarao s Kameronom\nŠef slovenačke diplomatije o “non pejperu” i prekrajanju Balkana: Indiskrecija o Pahoru je diplomatski kiks BiH


Daka: CIK spremna za lokalne izbore\nPredsednica Centralne izborne komisije Valjdete Daka izjavila je da je Centralna izborna komisija spremna da organizuje lokalne izbore koji će se održati na jesen, a očekuje se da će njihova organizacija koštati oko 7,5 miliona evra, prenosi Ljajmi.\nPetković: Priština generiše tešku atmosferu pred dijalog u Briselu\nDirektor Kancelarije za Kosovo i Metohiju Petar Petković kaže da delegacija Beograda na dijalog u Briselu ide da se bori jer je to, kaže, jedino mesto gde možemo da razgovaramo i dodaje da Priština generiše „užasno tešku“ atmosferu pred nastavak dijaloga u Briselu.\nDanas promenljivo vreme, sunce i kiša\nPromenljivo oblačno vreme sa sunčanim intervalima očekuje se danas. Međutim, meteorolozi predviđaju i kišu sa grmljavinom.\nGoraždevac: KFOR pitao žitelje može li Policija Kosova da čuva Visoke Dečane\nVojnici britanskog KFOR-a sproveli su anketu u Goraždevcu, tražeći odgovor na pitanje da li zaštitu manastira Visoki Dečani od pripadnika KFOR-a treba da prezume kosovska policija. "Ovakve ankete u našem narodu doživljavaju se kao pritisak i provokacija i ne vode izgradnji poverenja", rekao je iguman manastira Visoki Dečani otac Sava (Janjić) za Radio Goraždevac.\nUdruženje novinara Srbije je nakon izborne skupštine održane 29. i 30. maja dobilo novo rukovodstvo u narednom četvorogodišnjem mandatu.\nNa Kosovu 5 novih slučajeva kovida-19\nPrema poslednjim podacima, u većinski albanskim sredinama na Kosovu na koronavirus je testirano 1.977 uzoraka, a potvrđeno je 5 novih slučajeva infekcije, saopštio je Nacionalni institut za javno zdravlje na Fejsbuku.\nPredsednica kosovske Centralne izborne komisije Valjdete Daka, razrešena je danas sa te dužnosti, odlukom Vjose Osmani, a za novog predsednika imenovan je sudija Apelacionog suda Krešnik Radonići.\nU Srbiji još 8 smrtnih slučajeva\nU poslednja 24 sata od posledica koronavirusa u Srbiji je preminulo još 8 osoba, pa je ukupan broj žrtava povećan na 6.951, zabeležena su 124 nova slučaja kovid-19, objavljeno je na sajtu Ministarstva zdravlja covid19.rs.\nPredsednica Kosova Vjosa Osmani zatražila je od predsednice Centralne izborne komisije Kosova (CIK) Valjdete Daka da podnese ostavku, dok bi zauzvrat dobila zahvalnicu, piše portal Gazeta Express.\nPopuštanje mera u Srbiji\nKrizni štab Srbije za borbu protiv koronavirusa doneo je danas odluku o novom popuštanju mera.\nSelaković: Beograd naišao na "zid" Prištine\nMinistar spoljnih poslova Srbije Nikola Selaković izjavio je u Briselu, nakon nove runde dijaloga, da je srpska strana naišla na "zid" Prištine i da sa njihovim predstavnicima nije bilo moguće ništa dogovoriti.\nZavršen sastanak između Vučića i Kurtija\nPredsednik Srbije Aleksandar Vučić rekao je, nakon sastanka sa premijerom Kosova Aljbinom Kurtijem u Briselu, da je Kurti u Brisel došao da bi rekao da se neće dogovoriti ni oko čega.\nLider Alijanse za budućnost Kosova Ramuš Haradinaj ocenio je današnji sastanak predsednika Srbije Aleksandra Vučića i kosovskog premijera Aljbina Kurtija u Briselu potpunim neuspehom.\nU srpskim sredinama samo jedan nov slučaj kovida-19\nOd ukupno 25 testiranih uzoraka u srpskim sredinama na Kosovu, prema poslednjim podacima, jedna osoba pozitivna je na koronavirus, saopštio je Krizni štab opštine Kosovska Mitrovica.\nNa Kosovu 12 novoobolelih\nPrema poslednjim podacima, u većinski albanskim sredinama na Kosovu na koronavirus je testirano 2.668 uzoraka, a potvrđeno je 12 novih slučajeva infekcije, saopštio je Nacionalni institut za javno zdravlje na Fejsbuku.\nSmena sunca i oblaka, do 31 stepen\nNa centralnom Kosovu se danas očekuje umereno do mestimično oblačno vreme.\nBrisel: Nova runda dijaloga\nOsmani raspisala lokalne izbore na Kosovu za 17. oktobar\nPredsednica Kosova Vjosa Osmani je nakon konsultacija sa političkim subjektima i u skladu sa kosovskim Zakonom o lokalnim izborima odredila 17. oktobar kao datum za održavanje lokalnih izbora, prenosi Kosova Press.\nKFOR: Rutinske aktivnosti u Goraždevcu, hteli smo da osetimo puls stanovništva\nPortparol Kfora Antonio Minutela izjavio je da su pripadnici Kfora iz Velike Britanije juče boravili u Goraždevcu sa jedinim ciljem - da osete puls stanovništva u vezi sa različitim temama, a jedna od njih je bezbednosna percepcija građana iz opštine Dečani i oko manastira Visoki Dečani, prenosi Tanjug.\nU Srbiji 132 nova slučaja, preminulo 6 osoba\nU poslednja 24 sata u centralnoj Srbiji je od posledica koronavirusa preminulo još šest osoba, pa je ukupan broj žrtava povećan na 6.976, objavljeno je na sajtu Ministarstva zdravlja covid19.rs.\nNa Kosovu još 15 pozitivnih na koronavirus\nPrema poslednjim podacima Nacionalnog instituta za javno zdravlje u većinski albanskim sredinama na Kosovu na kovid-19 testirano je 1.713 lica, a infekcija je potvrđena kod 15 osoba.\nNaredna dva dana sunce i oblaci, bez padavina\nTokom naredna dva dana na Kosovu će biti pojačanog atmosferskog pritiska. Ova prognozirana meteorološka situacija stvoriće uslove za pretežno mirno, sunčano vreme sa pojavom oblaka.


Marko Živić na respiratoru: Tri nedelje se lekari bore za njegov život! | Toxic TV\nPočetna » VIP » Marko Živić na respiratoru: Tri nedelje se lekari bore za njegov život!\nGlumac Marko Živić, od ponedeljka je na respiratoru, prenose domaći mediji. Lekari kliničko-bolničkog centra „Dr Dragiša Mišović“ bore se za njegov život koji je ugrožen usled posledica koronavirusa.\n– Marku je saturacija počela da pada i svi parametri su mu bili veoma loši, posebno krvna slika. Ima obostranu upalu pluća, a dodatnu komplikaciju mu je napravila bakterija digestivnog trakta. S obzirom na to da je on pre nekoliko godina operisao rak jednjaka i želuca, bakterija je pogoršala njegovo kompletno zdravstveno stanje. Nadamo se da će uspeti da pobedi koronu, ali doktori su nam otvoreno rekli da je u veoma lošem stanju. Mi se svi uzdamo u to da je Marko veliki borac i da mnogo voli život – rekao za „Informer“ jedan od Markovih prijatelja.\nPrethodni članakDarko Lazić se oglasio nakon navodne tuče sa devojkom: „Laž, smeta im naša sreća!“\nSledeći članakAna Nikolić objavila potresnu fotografiju: „Sve što jesam i ono što nisam je Marinin dar!“


Graviola-maka - GRAVIOLA\nGRAVIOLA (Annona muricata) - delovanje\n• snižavakrvni pritisak\n• zastavlja grčenje mišića\nGraviola u prahu - čaj\nGraviola je biljka koja je najpoznatija po svom delovanju na ćelije raka.\nU ličenju karcinoma graviola deluje na više nivoa:\n• uništava ćelije raka ali uz to nema nuspojava\n• štiti imunosistem\nPrema laboratorijskim testovima jednog američkog proizvođača lekova, ekstrakt biljke graviole ubija maligne ćelije 12 vrsta karcinoma.Među njima su karcinom debelog creva, jetre, dojke, prostate, pluća, gušterače… Spojevi stabla graviole i do 10.000 su jači od adriamicina koji se obično koristi u hemoterapiji. Za razliku od konvencionalnih lekova, graviola ne šteti zdravim ćelijama, a selektivno i uspešno ubija ćelije karcinoma.Osim toga što deluje na rak, graviola ima i druga lekovita svojstva - deluje protiv bakterija, gljivica i parazita, reguliše krvni pritisak i pomaže kod stresa, depresije i živčanih poremećaja. Južnoamerički Indiosi koji žive u području rasta graviole koriste sve delove ovoga stabla (koru, lišće, koren, seme) za lečenje bolesti srca, astme, artritisa, problema s jetrom, itd.\nAli farmaceutska industrija nije htela odustati od graviole - u laboratorijama su farmaceuti pokušavali sintetizovati najmoćniji sastojak graviole koji ubija ćelije raka ali nisu uspeli...\nNakon izgubljenih miliona dolara uloženih u testiranja, farmaceutska kompanija se povukla iz projekta, zadržavajući u tajnosti sve lekovita svojstva koje graviola ima. No, srećom, jedan od naučnika je javno progovorio o učincima ove biljke.\nCeli niz kasnije sprovedenih istraživanja potvrdio je učinkovitost graviole, ali su rezultati često ostajali skriveni od očiju javnosti.\nIstraživanje objavljeno u časopisu Journal of Natural Products, nakon studije sprovedene na Katoličkom univerzitetu u Južnoj Koreji potvrdilo je da graviola selektivno ubija ćelije raka "10.000 puta delotvornija od adriamicina".\nNa južnokorejskom univerzitetu su potvrdili da graviola ubija ćelije raka, ali čuva zdrave ćelije, što je razlikuje od hemoterapije koja neselektivno uništava sve ćelije koje se repliciraju.


Jednom nedeljno jedite šta god hoćete, čak i kada ste na dijeti – Evo zašto! | Sito&Rešeto\nNaslovna Duh&Zdravlje Ishrana Jednom nedeljno jedite šta god hoćete, čak i kada ste na dijeti...\nJednom nedeljno jedite šta god hoćete, čak i kada ste na dijeti – Evo zašto!\nVaranje dijete jednom nedeljno je odlična pomoć za nastavak gubitka kilograma i ostanak na dijeti. Evo zašto je to dobro i koje su prednosti tzv. varanja dijete.\nKada ste na dijeti, važno je da planirate da jednom nedeljno jedete šta god želite.\n“Besplatan obrok”, ili varalica obrok, u stvari može da bude korisna strategija za postizanje održivijeg načina ishrane, toliko da to predviđa velika većina dijeta. Previše restriktivna dijeta, u stvari, dugoročno rizikuje da ima suprotan efekat.\nPrekomerna uskraćenost i odricanje vremenom riskiraju da zataškaju ciljeve dijetalne ishrane.\nS jedne strane, podstiču rizik od prejedanja, a sa druge usporavaju i otežavaju gubitak kilograma.\nSuprotno tome, „obrok za varanje“, jednog dana u nedelji u kome umesto da sledite unapred definisani jelovnik, možete da jedete šta god želite, pomoći će vam da postignete prvobitni rezultat.\nU stvari, nekoliko studija je primetilo da telo dugoročno prepoznaje smanjeni unos hrane kao znak gladi.\nKao rezultat toga, ima tendenciju da skladišti masnoću u rezervnom obliku i manje sagoreva. Ali varalica obrok jednom nedeljno može da bude koristan i iz drugih razloga.\nVaranje dijete jednom nedeljno trenira vaš metabolizam\nVaranje jednom u nedelji za stolom ne znači i prejedanje. Kada jedete malo više nego inače u danu besplatnog obroka ako ostatak sedmice sledite izbalansiranu ishranu, telo će imati veću potrebu za konzumiranjem.\nOmogućava vam uživanje u varanju\nBesplatan obrok, takođe, omogućava onima koji su na dijeti da se ne odreknu trenutaka druženja sa porodicom ili prijateljima.\nPored toga, ovo je malo nedeljno „vežbanje“ i način da dijetalni način ishrane pretvorite u vaš uobičajeni način ishrane. Na ovaj način možete da naučite i da upravljate iskušenjima, čak i kada izlazite na večeru sa prijateljima.\nTrenirajte svoju motivaciju\nKada jedete malo više nego tokom dijete ne rizikujete da nabacite dodatne kilograme ili vratite kilažu koju ste teškom mukom skinuli.\nU stvari, to će vam pomoći da trenirate motivaciju u ishrani i da jedete zdravo i uravnoteženo ostatak nedelje.\nPrethodni članakUskraćivanje ključnih potreba u detinjstvu i moguće posledice u odraslom dobu\nSledeći članakPovratak Jupitera u Strelca donosi nemire, prema Đotišu


Predsednik Mirović i sekretari Bjelić i Milošević primili ambasadora NR Kine – region.vojvodina.gov.rs\nPredsednik Mirović i sekretari Bjelić i Milošević primili ambasadora NR Kine\nPredsednik Pokrajinske vlade Igor Mirović primio je danas ambasadora Narodne Republike Kine Nj.E. Li Mančanga i delegaciju kineskih privrednika koji su zainteresovani da započnu ili pošire svoje poslovanje u Srbiji i AP Vojvodini.\nMirović i ambasador Mančang su se u razgovoru saglasili da čvrste temelje koji su postavljeni u odnosima između Kine i Srbije, kao i AP Vojvodine i kineskih provincija, treba iskoristiti za dalje jačanje saradnje u oblastima privrede, saobraćajne infrastrukture, energetike, poljoprivrede, te univerzitetske saradnje.\nPredsednik Mirović je naglasio da je zahvaljujući predsednicima i premijerima NR Kine i Srbije, između te dve zemlje uspostavljeno strategijsko prijateljstvo za budućnost.\n„Naše dve zemlje – velika Kina i Srbija kao pouzdan partner – pokazale su da mogu da sarađuju na značajnim projektima koji daju konkretne i značajne rezultate“, kazao je predsednik Mirović dodajući da su među najznačajnijim zajedničkim projektima svakako oni u oblasti saobraćajne infrastrukture, jer kineske kompanije već grade nekoliko važnih saobraćajnica u Srbiji.\nMirović i Čonka o privrednoj saradnji i negovanju prijateljstva\nSaradnja Pokrajinske vlade i Programa Ujedinjenih nacija za razvoj


RTS :: Čović: Najezda non-pejpera poput Trojanskog konja s raznih adresa\nPolitika Čović: Najezda non-pejpera poput Trojanskog konja s raznih adresa\npetak, 30. apr 2021, 09:00 -> 10:53\nPoput Trojanskog konja s raznih svetskih uticajnih adresa, ovih dana na Balkan se šalju razni predlozi, ocenjuje za RTS nekadašnji potpredsednik Vlade Srbije i predsednik Koordinacionog centra za Kosovo i Metohiju Nebojša Čović. Istakao je da se u najnovijem non-pejperu koristi kao model Republika Srpska za sever KiM, a na drugoj strani se gase i uzimaju sve nadležnosti Republici Srpskoj i da se dezavuiše Dejtonski sporazum.\n"Ja nisam zagovornik da je to radila Angelina, ja mislim da ovde ima prstiju i mozga i celog tima gospođe Medlin Olbrajt, mada u Evropi i svetu imaju još puno pametnih žena.\nNa osnovu stila pisanja, imao sam prilike i svojevremeno kada sam se time direktno bavio da vidim slične predloge, ovaj je baziran, bar kako oni kažu, na modelu Južnog Tirola, to je – više od autonomije, manje od nezavisnosti", naveo je za Jutarnji dnevnik Čović.\n"Druga stvar, šta ćemo da radimo s entitetima poput Gračanice, Kosovskog Pomoravlja, Štrpca i tako dalje. Hoće li oni dobiti takav status. Da li će i ljudi tamo imati pravo posle pet ili osam godina, to je bio period do proglašenja njihove jednostrane nezavisnosti, da se izjasne na referendumu s kim žele da žive i gde žele da žive?", zapitao je Čović.\n"Oni tu proveravaju i naš stepen osetljivosti na SPC s jedne strane, ali znaju snagu SPC, ako je nisu znali, onda su je vrlo dobro upoznali kroz problematiku Crne Gore. Dajući specijalni status SPC, praveći od severnog dela Kosmeta RS, pa onda ekonomsku zonu, jer ko bi bio protiv ekonomske zone. Ali ono što je ispred svega, taj dokument prejudicira nezavisnost KiM", zaključio je Čović.\n"Prema tome, ispunite ono što ste potpisali u Briselu, pa onda možemo da vodimo dijalog dalje", poručio je Nebojša Čović.


Divčibare autobuske linije - red vožnje na Divčibarama\nDivcibare » Autobuske Linije i Red Vožnje\nObjavljeno: среда, 12 марта 2014 10:05\nAžurirano: понедељак, 15 новембра 2021 21:15\nDivčibare autobuski prevoz – Stranica sa informacijama o autobusima za Divčibare i autobuskim linijama iz pravca Divčibara ka nekim od večih gradova Srbije – aktuelni red vožnje.\nAutobuska linija – od do\n1 Valjevo – B.Brdo – Divčibare 15:15\n2 Divčibare – Valjevo – B.Brdo 16:30\n3 Divčibare – Mionica – Beograd 14:45\n4 Beograd – Valjevo – Divčibare 9:00\nAutobuski prevoz do Divčibara organizovan je iz većih gradova u Srbiji, a autobusi saobraćaju po unapred definisanom i ustaljenom redu vožnje, tako da svoj polazak možete pažljivo isplanirati i organizovati.\nTokom sezone, nekoliko puta dnevno kreću polasci u pravcu Divčibara i nekoliko puta dnevno kreću sa Divčibara, da sve posetioce kojima je odmor završen vrate kućama.\nAutobuski polasci prema Divčibarama organizovani su iz Beograda sa autobuske stanice „Lasta“ u vremenu od 9:00 i 13:15, kao i sa autobuske stanice BAS u vremenu od 9:00.\nNe bi bilo loše da nekoliko dana ranije rezerišete ili kupite karte, posebno kada želite da putujete u jeku zimske sezone, jer se može dogoditi da gužve budu velike, pa kako ne biste ostali bez svog mesta na putu ka Divčibarama, na vreme planirajte odlazak.\nUkoliko želite da iz Valjeva dođete do Divčibara, autobuski polasci su organizovani sa autobuske stanice u Valjevu, takođe dva puta dnevno, u prepodnevnim i popodnevnim časovima.\nAutobusi koji saobraćaju do Divčibara novi su, održavani, veoma udobni, tako da možete da se opustite i uživate u vožnji do Divčibara, da posmatrate predele kroz koje prolazite i da zapamtite put, da se možda neki naredni put sami usudite da putujete do Divčibara.\nRed vožnje autobusa koji voze do Divčibara definisan je unapred i prema njemu možete prilagoditi vreme vašeg polaska na ovu turističku destinaciju, koja vas spremno očekuje i ove sezone.